السلام عليكم ورحمة الله وبركاته. اخواني واخواتي في الله يعني على ارتفاع حداشر الف متر فوق سطح البحر احنا دلوقتي في الطيارة الطيارة فوق البحر الاحمر على ارتفاع حداشر الف متر. احساس رهيب. احساس قول الله سبحانه وتعالى
وخلقنا له من مثله ما يرقب ايات لهم انا حملنا ذريتهم في الفلك المشحون. وخلقنا لهم من مثله ما يركبون البعض قال الطائرات. وان اغرقهم فلا صريخ لهم. ولا هم ينتظرون. حداشر الف متر فوق سطح البحر. لو حصل مشكلة ان شاء الله ربنا يعافينا جميعا يا رب. هو مين اللي يقدر
كأن ربنا بيقول لك ان في مواقف في حياتك ليس لك فيها الا الله. لا يملك احد لك فيها شيء الا الله. ركوب الطائرة يا جماعة بيربط بالله سبحانه وتعالى
بيجعل الانسان موصول بالله وهو حاسس انه حداشر كيلو فوق البحر كمان ده مش فوق الارض ده فوق البحر يعني يعني هينزل في البحر هينزل فين في وسط هزا البحر
احساس رهيب احساس تعلق القلب بالله. وان نشأ مغرقهم فلا صريخ لهم. ولا هم ينقذون. ولا حد يقدر يعمل لك حاجة. الا رحمة منا ومتاع الى حين. اول ما الطيارة تنزل على الارض كده الواحد قلبه بيبكي وعينيه بتبكي. يا رب كل المخاطر دي نجيتنا منها. كل المهالك دي نجيتنا منها يا رب
الله سبحانه وتعالى كريم قوي يا جماعة. ركوب الطائرة بيعلمنا رحمة ربنا وكرم ربنا. بيعلمنا يعني ايه ما يمسكهن الا الرحمن. يعني ايه ان انت معلق في رحمة ربنا طول حياتك انت معلق في رحمة ربنا. عشان كده اول سورة في القرآن نزلت سورة ايه؟ سورة العلق. يعني ايه مش العلقة؟ العلق كلكم علق. الغفير والوزير. الرئيس
واللي بيشحت. الكل معلق في رحمة ربنا والغريق لا يتعلق بالغريق. كلكم معلقون في رحمة الله. مش بس وانتم في في مرحلة العلقة لما كنت قد حباية الرز. لما كنت قد راس الدبوس. ده انت وانت بني ادم تملك كل شيء. انت برضو معلق في ربك
سبحانه وتعالى ركوب الطيارة بيعلمك ايه؟ بيعلمك ان الطيارة بتجري تجري تجري فجأة تبص على الابراج اللي انت كنت مبهور بها والدنيا اللي انت كنت مبهورة بها تفاجئ ان الدنيا عادت عاملة زي النمل. زي النمل تحتك. وعباد الرحمن الذين يمشون على على للاستعلاء. على الارض هون
تبدأ تستهين بكل حاجة. تستهين بالعربيات. تستهين اما ببص على الطرق السريعة من الطيارة من فوق. والطيارة لسة طالعة بيبقى لسة الدنيا باينة تحت العربيات كلها قل يا رب يا ترى اللي في العربيات دول بيفكروا في ايه دلوقتي ؟ يا ترى اللي في العربيات دول بيتكلموا في ايه الوقتي وربنا مراقبهم فوق سبع سماوات. هم مش حاسين وهم
قد ايه؟ ممكن يكونوا بيتشاكلوا واحد ومراته بيتشاكلوا على موضوع خطير. بالنسبة لهم هو لا شيء. في ملكوت الله سبحانه وتعالى. الطيارة بتعلمك ان الدنيا صغيرة قوي وان الدنيا بسيطة قوي وانها ممكن تيجي في لحزة الطيارة بتعلمنا الطيارة دي مدرسة يا جماعة اول ما الطيارة تعلى فوق اوي اوي اوي بقى تعلى
جامد جدا جدا وما عدتش تشوف تحت غير جبال من بعيد وغير صحاري من بعيد. تبدأ تفكر كده منذ قليل لمدة قد ايه كده وتبدأ دلوقتي خلاص. شكرا. الاشارة بقى ان خلاص هنبدأ في الهبوط التدريجي دلوقتي. فسبحان الله العظيم لما تبدأ تعلى خالص بقى. احنا دلوقتي بنشوف
السحاب تحتنا يا جماعة بنشوف الاعجاز العلمي في قول الله سبحانه وتعالى وينزل من السماء من جبال فيها من ضرر. محمد بن عبدالله مستحيل كان يقول الاية دي على السحاب ويوصفها
لان السحاب التراكمي لا يظهر انه جبال الا للي بيبص من فوق. فاحنا الوقتي احيانا بنبص على السحاب يتقال لنا ان هو جبال. وهو سحاب احنا باصين من فوق. من فوق انت شايف الارض صغيرة اوي. وشايف السما عظيمة اوي. بتبدأ تشوف جلال لربنا قد ايه. وبتبدأ تشوف حقارة الدنيا قد ايه. زي
سيدنا محمد ابن عبدالله في الغار وهو عليه الصلاة والسلام بيبص تحت على القوافل والدنيا حقيرة. ويبص على السما والملكوت. احساس رهيب. احنا دلوقتي في الطيارة طبعا فمش عارف اتكلم على راحتي
لكن مشاعر رهيبة تجاه الله. وجلال الله وقدرة الله والافتقار الى الله. وتعلق القلب بالله سبحانه وتعالى. يعني وقت احنا بقى بنستعد للهبوط ان شاء الله بازن الله والعودة لارض الوطن في مصر. بازن الله نسأل الله سبحانه وتعالى ان يجعلنا اغنى الخلق به وافقر الخلق اليه. نسأل الله الا يجعل في قلوبنا الا
والا يجعل والا يجعل رغبتنا ولا رهبتنا الا اليه. سفرية وخلصت يا جماعة. سفرية في مكة والمدينة والعمرة والطواف والسعي. وخلصة وناس تانية سافرت في المعصية. ناس سافرت على راس البر ومارينا. وناس سافرت على مكة والمدينة. ودول رجعوا ودول رجعوا. ولكن دول كان ميزانهم فيه ايه
ودول كان ميزانهم في ايه ؟ الدنيا خلصانة خلصانة. ولكن القضية انت استثمرت عمرك في طاعة ربنا ولا لأ ؟ السبورة بتاعة الدنيا اسماءنا دلوقتي مكتوب عليها شوية وملك الموت ببشاورة الموتى يمسح اسماءنا من عليها. قبل ما اسمك يتمسح الحقي اعملي حاجة قابلي بها ربنا. سبحانك اللهم وبحمدك. اشهد ان
لا اله الا انت استغفرك واتوب اليك. جزاكم الله خيرا
