سلام عليكم ورحمة الله وبركاته. موقف قطع قلبي النهاردة وانا بصلي العصر في الجامع يا شباب. دخلت اصلي في مسجد حواليه بيوت فيها على الاقل الف واحد ساكن لقيت المسجد فيه عشرة بس بيصلوا فبسأل الناس بعد الصلاة. بقول لهم هو الناس فين؟ ده المنطقة ساكن فيها حوالي الف واحد. بيصلي في المسجد عشرة واحد كبير
كده ساند. راجل طيب ساند على الحائط الخلفي. قال لي كلمة قطعت قلبي. قال لي الباب مفتوح. ربنا يهدي. كلمة الباب مفتوح دي اسرت في فاتح لك بابه. فاتح لك بابه وانت مدي له ضهرك ليه؟ فاتح لك بابه. وبتسمع الادان خمس مرات في اليوم وما بتلبيش ليه؟ فاتح لك بابه. ده اكتر باب في الوجود
يا شباب ده اخطر باب في الوجود ده. ده مش باب وزير. ده مش باب رئيس جمهورية. ده مش باب رجل اعمال. ده مش باب شركة مالتي ناشيونال. ده مش باب رئيس جمهورية
ده باب رب العرش العظيم سبحانه وتعالى. فاتح لك باب وبتسمع الاذان خمس مرات في اليوم ما بتلبيش ليه؟ ما بتلبيش النداء ليه؟ انت آآ انت متخيل انت لما بتدخل تصلي جماعة الحوادس اللي بتحصل في الكون وانت واقف تصلي في الجماعة. ربنا من فوق سبع سماوات شايفك وانت واقف في
صلوا جماعة الملايكة محوطاك وحفاك. وانت واقف تصلي جماعة ربنا من فوق سبع سماوات بيباهي بك الملائكة. انت متخيل ربنا بيعمل لك ايه وانت بتصلي جماعة يا جماعة صلاة الجماعة دي اخطر حاجة موجودة في الحياة. اخطر حاجة. الشمس الرهيبة العظيمة دي. انت عارف ربنا خالقها ليه؟ انت عارف الشمس دي ايه؟ دي ساعة
ربانية عشان تزبط مواعيد صلاتك. طول اليوم. يعني صلاة الجماعة دي اهم حاجة في حياتك فاتح لك بابه. الباب ده اخطر باب في الوجود. ما تقوليش صلاة الجماعة فرض ولا سنة؟ الامام احمد قال لك واجب. والامام الشافعي قال لك واجب. وعلماء الاسلام قالوا لك واجب. ولكن انت عارف ورد
الباب ده ايه؟ ورا الباب ده جوة بيت ربنا فيه رزق. ورا الباب ده فيه جواز. ورا الباب ده خزاين ربنا مفتوحة. ورا الباب ده فيه توفيق وفيه خير وفيه مدد
فيه فضل وفيه فتح وفيه شفاء وفيه عافية ورا الباب ده عطاءات ربنا بتنهمر. وانا في في المسجد اللي جنب بيتنا ففي واحد الراجل كبير كده بس صحته جميلة قوي وما شاء الله اللهم بارك. فانا كنت لسة خارج من المستشفى فقاعد بصلي على كرسي ورا كده. بيتكلم معه واحد فقال له يا عم انت عارف انا عندي كم
ده انا عندي ستة وسبعين سنة. انا سمعت الكلمة وقلت اللهم بارك اللهم بارك اللهم بارك. صحة جميلة جميلة قوي ما شاء الله قلت يا رب. هو يا رب انت بتكرم اهل
صلاة الجماعة قوي كده. الراجل ده اكتر واحد مرتبط بالجماعة في المسجد من يوم ما نقلت في المنطقة من سنين. اكتر واحد مرتبط قلت يا رب انت بتكرم اهل صلاة الجماعة كده
انت بتدي لاهل صلاة الجماعة كده انت عارف ورا الباب ده ايه ورا الباب ده فتح الله ومدد الله ونصر الله ورزق الله وعافية من الله سبحانه وتعالى اوعى تفتكر ان الباب ده فاصل ما بين جوة وبرة ما بين مكان ومكان. الباب ده فاصل ما بين الشارع وبيت الله
عارف يعني ايه بيت الله عارفين في الفلاحين زمان في القرى لما كان يقول لك بيت فلان اي حد يروح في اي وقت ياكل ويشرب وياخد سكر وزيت ويمشي وما
ما بيردش حد وما بيقولش لحد لأ. ده بيت الله. تخيل بقى بيت مخلوق من مليارات المخلوقات على وجه الارض وده كرمه. امال رب العرش العظيم كرم وايه! انت لو رحت لواحد كريم في بيته مستحيل مش هيكرمك. ولو كريم وغني ممكن يديك هدية وانت ماشي؟ ربنا الكريم الغني ده بيت الكريم
كدابات الوهاب. دا بيت المعطي. دا بيت الاكرم. دا بيت الغني. دا بيت الحنان المنان. دا بيت الحميد المجيد. دا بيت القريب المجيب. دا اللطيف ده بيت الودود. ده بيت البر الرحيم. ده بيت الاكرم المنان الوهاب المعطي. ده بيت الرحمن الرحيم الصمد. ده بيت الرؤوف
ده بيت الغني القوي الولي العلي الحفي. ده بيت الله سبحانه وتعالى الواسع. الجامع المانع اللي يمنعك يعني يحميك ويحميكي في حياتك ويصد اي عدوان عليك. ازاي؟ يعني ايه صلاة الجماعة يا شباب؟ النبي صلى الله عليه وسلم فيما يرويه ابو هريرة في صحيح البخاري
صحيح مسلم الحديس ده النبي عليه الصلاة والسلام قال والذي نفسي بيده النبي بيقسم بالله. والله العظيم اقسم بالله العظيم شف النبي لقد هممت. يعني النبي كان هيعملها فعلا عليه الصلاة والسلام
همة لقد هممت ان امر بحطب يروحوا يجيبوا كمية حطب رهيبة ثم امر فتقام الصلاة. صلاة الجماعة سم اخالف او اسيب صلاة الجماعة واروح الى اقوام لم يشهدوا الصلاة معنا فاحرق عليهم بيوتهم. النبي عليه الصلاة والسلام مش بيقول هموتهم دول هحرق
بيوتهم يعني الحرق ده بيفني الحاجة بيخلي ما لهاش اسر. ما ينفعش يبقى في المجتمع واحد ما بيصليش. ما ينفعش في المجتمع واحد ما بيصليش. جماعة النبي بيتكلم عن صلاة
جماعة في البخاري ومسلم بيقول فاحرق عليهم بيوتهم والذي نفسي بيده. النبي عليه الصلاة والسلام بيقول تاني اقسم بالله العظيم لو يعلم احدهم انه يشهد لو يعلم احدهم انه يشهد مرمتين حسنتين. يعني شوية كوارع يعني يعني حتة كوارع يعني هيتعشى بها في المسجد
هنعمل وليمة في المسجد بعد صلاة العشاء لشهدوا العشاء معنا. لو كان الدنيا كانوا جم انما جنة عرضها السماوات والارض مش عايزين ييجوا. انما رضا الله انما مفاتيح خزائن بسم الله اللي له مقاليد السماوات والارض مش عايزين ييجوا. الحديس اللي يقطع قلبك. الحديس اللي يفرم قلبك. حديس النبي عليه الصلاة والسلام. لما جا له واحد اعبى. قال له يا رسول الله انا اعمى. وبيت
بعيد وبيني وبين المسجد ممكن يبقى فيه سباع يعني كلاب بقى مسعورة وحاجات كده. هاجي ازاي في في العشاء يا رسول الله؟ واجي ازاي الفجر؟ والشتا لما يرصد لك ازاي؟ النبي عليه الصلاة والسلام قال له هل تسمع النداء؟ قال له نعم. قال لا اجد لك رخصة. لا اجد لك
رخصة سامع؟ سامع يا شاب يا اللي عندك عشرين سنة لا اجد لك رخصة. سامع يا مبصر انت مش اعمى لا اجد لك رخصة. سامع يا اللي اشتغل كل يوم اتناشر ساعة شغلانتين ورا بعض لا اجد لك رخصة. سامع يا اللي بتسهر لصلاة الفجر وتنام قبل ما الاذان يدن بنص ساعة
الا اجد لك رخصة؟ سامع يا اللي بتزبط المنبه على الساعة تمانية الصبح شغلك وما تزبطوش على الفجر يوميا لا اجد لك رخصة. كلمة النبي الواحد اعمى يا مبصرين. كلمة النبي الواحد مريض يا سلام. كلمة النبي الواحد بيته بعيد يا اللي بيتكم جوار المسجد كلمة النبي. عليه الصلاة والسلام
لواحد عنده ظروف يا اللي ما عندكش ظرف ولا عندك مانع. لا اجد لك رخصة. كلمة رهيبة اكتبها اهو قدامك لا اجد لك رخصة. اعملها خلفية الموبايل او حالة الواتس بتاعتك لا اجد لك رخصة. ليه؟ فاتح لك باب وانت متأخر ليه؟ فاتح لك باب
انت متفق ليه ؟ فاتح لك باب وانت بتسمع الاذان وما بتلبيش ليه ؟ فاتح لك بابه وانت مدي له ضهرك ليه ؟ وهو فاتح لك بابه سبحانه وتعالى فاتح لك اوسع ابواب الرحمة. الباب ده هو الفاصل ما بين الدنيا وما بين بيت الله الكريم الاكرم. اللي ورا الباب ده عطاءات وفتوحات
مدد وخير ورزق وتيسير وبركة وصحة وعافية وبركة طول عمرك. وتعيش بخير وتموت بخير. بازن الله سبحانه وتعالى الباب ده بيقول لك بينك وبين الفرج خطوة. خط ادخل لباب ربنا سبحانه وتعالى. انت عارف دخلتك من الباب ده هتفرق في دينك ودنيتك
واخرتك وقبرك ايه هتفرق في كل حاجة ونفسيتك وسعادتك ورزقك وتيسير امورك بينك وبين الفرج خطوة بينك وبين الفاتحة خطوة وبين خزاين رحمة الله خطوة. صلاة الجماعة شباب. صلاة الجماعة قلبي اتقهر النهاردة. اما لقيت اللي بيصلي في الجامع واحد في المية من اللي ساكنين
حوالين الجامع. يا ترى الواحد في المية دول ربنا هيفضلهم قد ايه وهيكرمهم قد ايه. اوعى تقصر في صلاة الجماعة. في ناس كتير حتى ناس متدينة. كتير اسروا في صلاة الجماعة
وبقى بالنسبة له عادي انه ما يصليش الفجر في الجامع وما يحسش ان هو يعني حاجة فاتته ازاي يا اخواننا؟ كان لنا واحد صاحبنا زمان ايام ما حصل زلزال في مصر
فصحي فقالوا له في زلزال ما اتحركش من مكانه قعد مرعوب العصر ادن ولا لأ؟ انا كده فاتتني صلاة الجماعة في العصر ولا لأ؟ صلاة الجماعة. صلاة الجماعة ربنا هيغيرها
بها حياتك وهيبارك لك فيها في حياتك. صلاة الجماعة واجبة على كل رجل يسمعها. والصلاة في معادها واجبة عليك. اول ما ان الصلاة كانت على المؤمنين مش انت مؤمن مش انت مؤمنة كتابا موقوتا ربنا ييسر لنا صلاة الجماعة ويفتح علينا فيها اللهم امين. سبحانك اللهم وبحمدك اشهد ان لا
لا اله الا انت استغفرك واتوب اليك
