السلام عليكم ورحمة الله وبركاته. شبابنا وبناتنا فيه اعلان نزل آآ يعني عن مدينة في القاهرة استفز ناس كتير قوي في الشعب المصري. وممكن برة الشعب المصري الاعلام بيتكلم عن الحياة في المدينة والرفاهية الرهيبة والخصوصية العظيمة والمتع المهولة وان دي حاجة غير
الدنيا كلها والناس دي مش عايشة ده الناس اللي جوة المدينة دي هم اللي عايشين. وشباب كتير يعني سمعت شاب عامل مقطع يعني شباب كتير جدا علقوا فكل واحد زعل عشان
سبب انما في شباب زعلوا لان هو حاسس ان انا كده مش عايش. طب انا عايز اعيش زيي زي غيري. شاب بيقول انا بكيت قدام الاعلان. اكتر ما بكيت قدام اعلان
سرطان الاطفال. يا جماعة المنازر دي بتاعة المدن الخاصة بتاعة الناس المالتي بليونرات. والمليارديرات دايما مخفية ومطلوب انها تتخفى. ما بتطلعش عموم الناس. الغلطة اللي عملوها دول انهم طلعوا الاعلانات دي لعلوم عموم الناس. ان عموم الناس يشوفوا الخواص اوي اوي اوي عايشين ازاي. على فكرة
ازا كان المنازر دي المطلوب انها تتخفى في الدنيا. ربنا قال لك انت لازم تشوف المنازر دي. ربنا قال لك انت لازم تعرفي اللي بيحصل. قال لها ليه يا رب؟ قال الله عز وجل
انظر كيف فضلنا بعضهم على بعض. بص الفرق ما بين الناس اللي ساكنة في مدينتي واللي ساكنة في نفر هيلز واللي ساكنة في مراسي واللي ساكنة في في كزا وكزا
كزا واللي ساكنة في المنتجعات السياحية العالية جدا وما بين واحد ساكن في آآ عشوائيات مش لاقي ياكل مش لاقي يشرب الماية مش نضيفة الحياة انظر كيف فضلنا بعضهم على بعض. الفرق ما بين ملك الجمال العالم وما بين واحدة. ممكن في وسط افريقيا ملامح الجمال مش عندها. ربنا فرق ما بين
الناس وبعض فروق كبير جدا. ولكن في الدنيا الفروق دي قهرية. يعني ده رزق. ده رزق. انت بتسعى انك تغيرها ولكن ده رزق. الغي ده غني ده فقير ولكن البقية بتاعة يوم القيامة ما هياش قهرية ده القرار قرارك. ده في ايدك ده في ايدك. انظر كيف فضلنا بعضهم على بعض ولا الاخرة اكبر درجات
واكبر تفضيلا. الله اكبر. ربنا بيقول لك شف الفرق ما بين مدينتي وما بين العشوائيات. افتكر بقى الفرق ما بين الفردوس الاعلى وما بين اصحاب اليمين ما بين اهل الجنة وما بين اصحاب الاعراف ما بين السعداء وما بين الاشقياء هم درجات عند الله يا شباب. يا شباب كل حاجة في الدنيا درجات. انت لما
شوفي اعلام مدينتي المفروض ما تتجننيش على الدنيا. المفروض ما تشتاقش للدنيا. المفروض انك اصل دي دنيا زايلة متاع. متاع يا قوم انما هذه الحياة الدنيا متاع المسافر هو فيه واحد وهو مسافر بياخد معه الغسالة والتلاجة! يا عم بياخد على قد السفر! احنا مسافرين! افرأيت ان متعناهم سنين! ثم جاءهم ما كانوا يوعدون ما اغنى عنهم
فكانوا يمتعون فوق يا شباب فخرج على قومه في زينته. لما حبوا يدمروا الناس السوشيال ميديا من ضمن مقاصدها انهم يدمروا دين الشباب ويدمروا اهتمام الشباب بالاخرة. زي قارون اذا خرج على قومه في زينته شوفوا الفلوس قال الذين يريدون الحياة الدنيا يا ليت لنا مثل ما اوتي قارون يا ليت لنا مثل ما اوتي دودي يا ليت
لنا مسل ما اوتي يا ابني الملياردير فلان اللي جوزه. جوز ابنه من فلانة ملكة الجمال. يا ليت لنا وقال الذين قال الذين اوتوا العلم ويلكم ثواب الله خير. يا جماعة فوقوا ويلكم اللي هينشغل بالدنيا هيضيع. هيتدمر هيخسر
دنيا واخرة ثواب الله خير. الانسان اللي هيطيع ربنا هو اللي هياخد كل حاجة. يا قومي انما هذه الحياة الدنيا متاعهم درجات عند الله. اعلان آآ مدينتي كويس جدا بالفوارق ما بين الناس وبعضها بس في الاخرة. لان القرار قرارك. يعني في يوم القيامة. جربت مرة انك تبقى واقف في محطة ميكروباص
مستني ميكروباص او مشروع ييجي ياخدك والدنيا حر. وتلاقي واحد صاحبك راكب عربية بقى والازاز مشبر من التكييف. وماشي باشا. وطبعا مش عامل لان هو عارفك في الوقت ده عشان ما يضطرش يوفقك ويوصلك. اهو يوم القيامة في ارض المحشر كده. الشمس على بعد ميل من الرؤوس. الرسول عليه الصلاة والسلام بيقول تغلي ادمغة البشر. بعد مين؟ الشمس على
على بعد تلاتة وتسعين مليون ميل دلوقتي. التلاتة وتسعين مليون هتقع وهيفضل لمين. وفيه ناس في ارض المحشر في المقصورة الملكية في ظل عرش الله. تخيل بقى ده مسلم وده
مسلم بس ده مسلم غافل وده مسلم مجتهد. ده مسلم حقق شرط من شروط انه يقف في ظل عرش الله. هم درجات عند الله. انت عايزة تبقي فين في ارض المحشر؟ خمسين الف سنة
الصراط هم درجات عند الله. النبي عليه الصلاة والسلام قال ان فيه ناس بتمر من على صلاتك كالطرف غمضي عينك وفتحيها. وفيه ناس كالبرق سرعة الضوء سرعة الضوء الشمس بيوصل نورها. للارض في تمن دقايق. فتخيل انت كده يعني هتعدي من على
في دقايق لان طبعا جهنم اكبر من كده. وفي ناس بتعدي كاجاويد الخيل زي الطير. طب والطير دي حلوة؟ يعني لو طير هيعدي المحيط الاطلنطي هياخد قد ايه؟ ده ممكن
ياخد شهور. يعني هيعدوا من على الصراط من فوق جهنم في شهور يا جماعة. وفي ناس والعياذ بالله تقوم وتقع وتسفعها النار. لانه كان في الدنيا بيقوم ويقع شوية حلو وشوية
ايه يا وحش! شوية مقاطع دينية وشوية حاجات وحشة واباحية وشاشات زرقا بورنوكليبس ومسلسلات فاسدة وفي حتى اخرهم يجر جرا. ده مسلم وده مسلم. ما فيش حد بيدخل على الصراط كافر اصلا. الكفار بيدخلوا على النار على طول. اللي بيدخل على الصراط ده المسلمين. يعني فيه واحد كالبرق وواحد بيتجرجر
ده اللي كان ماشي مع صحبة صالحة مسلا بتجرجره في الطاعة. يعني بييجي بالزق يعني. انتم متخيلين يا شباب؟ يعني هم درجات عند الله. حتى لحزة الموت درجات واحد ملايكة الموت بتنزع روحه من كل عرق وعصب. جربت ان درس لك من لحم الفك يتنزع من غير بنج
ملك الموت مش هيديكي بينج وهو بيخرج روحك. وفيه والناشطات ناشطة. لو اصحابك جو لك الوقتي قالوا لك يلا نطلع على الساحل الشمالي ولا على رحلة طيران. ايه النشاط ده جبته منين
حاجة بحبها. فواحد خارج يعني في لجنة الامتحان قفل الورقة اجابات حلوة. اعمال صالحة ليل نهار. فمنطلق بنشاط. الدار الاخرة. انت عايزة متكتبهاش تاني موتة من الاتنين. النزعة بالاغراق ولا النشاط الرهيب للروح والخفة والسعادة. انت عايز قبرك يبقى انهي نوع من الانواع هم درجات عند الله
الله! فيه ناس قبورها يعني نام نومة العروس. انا باتكلم حتى على الناس الصالحين. نام نومة العروس. نايم ومبسوط. وواحد افتحوا له بابا الى الجنة. افرشه من الجنة متنعم في الجنة
وفي واحد يلحق بالملأ الاعلى. قيل ادخل الجنة. قال يا ليت قومي يعلمون. ده ما دخلش قبر اصلا. ده دعا الجنة على طول ارواحهم في قناديل معلقة في عرش الله
يسرحون في الجنة ويتنعمون بنعيم الجنة الى ان يقوم يوم القيامة وربنا يرد اجسادهم لارواحهم تاني. يعني يا جماعة درجات النعيم في القبر مختلفة. درجات يوم القيامة مختلفة. درجات الصراط مختلفة. حتى الجنة. الجنة حتى دخول الجنة نفسه مختلف. سعادة اللوا رئيس دولة مسلا او ملك نازل من الطيارة بيزور دولة. اللي
الجمهور يعزف والاكاليل الورد الاطفال يلبسوها له. ورؤساء الدولة ووزرائها مستنيينه. وبيبقى معه متين وخمسين واحد فوق تجاري آآ اداري ووفد اعلامي ما بيستقبلوش نفس الاستقبال. تحيات عابرة وخلاص. اهو بالزبط على باب الجنة كده. فيه ناس بتستقبل على ابواب الجنة استقبال
ملوك ملوك ملوك ادخلوا الجنة انتم وازواجكم تحبرون ملوك. وفي بقى ناس تحيات عابرة وهو داخل الجنة انت مين؟ هم درجات عند الله حتى في الدنيا في الدنيا درجة ولاية ربنا لك قد ايه ؟ درجة قربك من الله قد ايه ؟ ربنا بيعاملك في الدنيا على حسب عملك الصالح. قال الله عز وجل
هو قائم على كل نفس بما كسبت شف الكلام! يعني ربنا القيوم بيقوم على رزقك وعلى حياتك وعلى شفاء امراضك وعلى مصالحك على حسب ايه بما كسبت على حسب عملك. على حسب اجتهادك في العمل الصالح
شباب نعم اجل الصوامين القوامين. نعم اجر اللي بيختموا المصحف من ختمة لخاتمة. نعمة اجر اللي شغالين في الدعوة الى الله يا شباب. يا شباب يشهده قربونا عايزين صحائف ربنا يباهي بها ملائكة الملأ الاعلى. صحائف مشاهد يشهدها المقربون. ده وصف ربنا لصحف الصالحين
مشاهد زي مسلسل مليان مشاهد دراما واكشن وكان هيموت وكان هيقتل فلان وكانت بتحب فلان مشاهد خطف عن ايه المشاهد اهو وصحف الصالحين يعني الملايكة لما بتقراها دراما يا جماعة من اصبح صائما انا تبع جنازة انا عاد مريضا انا اطعم مسكين
في ايه ما بيبطلوش اعمال صالحة. شهيتهم مفتوحة على ارضاء الله وعلى الوصول الى الله. يبتغون الى ربهم الوسيلة. ايهم اقرب في منافسة. مين هيقرب من ربنا هم درجات عند الله. اعلان مدينتي. ده رسالة من ربنا لكل شاب من شباب مصر. لكل شاب فقير او غني. لكل بنت جميلة او متوسطة الجمال. لكل
واحد ابن وزير او ابن غفير لكل واحد ساكن في اي مكان في العالم. اعلان هزه القرى السياحية والمنتجعات والمدن السكنية والمدن بتاعة الخواص وبتاع القوم والمدن اللي بيعملوا انترفيو مع اللي بيقدم يشتري فيها عشان يشوفه هو طبقته تنفع يرضوا يقبلوه يشتري فيلا عندهم ولا لأ
الاعلانات دي رسالة لكم يا شباب. دي دنيا زايلة حقيرة منتهية. ظل زائل. ولكن الجنة الباقية يعني تخيل انت ندم الناس اللي ما لحقتش المستوى الاجتماعي ده في الدنيا. طب امال ندم يوم القيامة شكله ايه ؟ امال ندم يوم القيامة ايه ده نص درجة في السانوية العامة بتضيع مستقبل طالب. اومال حسنة يوم القيامة
توقف واحد على جبل الاعراف خمسة وعشرين الف سنة بعد ما يوم القيامة يخلص. تسعة مليون وميت الف او مية وخمسين الف يوم زيادة يقفهم في ارض بعد ما اهل الجنة يدخلوا الجنة. واهل النار يدخلوا النار لان هو على حسنة واحدة. الحسنة دي كانت صفحة قرآن تقراها. الحسنة دي كانت ركعتين الوقتي تقومي تصليهم
الحسنة دي كانت مقطع دي بتسمعه. الحسنة دي كان بنت متبرجة تغض بصرك عنها. شباب ملقوف على الفيسبوك. الشباب ملقوف. ملقوف بيتلقى مقطع كوميدي يخطفوا مقطع اباحي بورنو كليب آآ برومو مسلسل آآ اعلان اغنية خبر عن كورونا مفزع ما بيفوقش عايزين نفوق عايزين نقف ربنا ادانا
رمضان عشان نقف وعشان نفوق. ليلة القدر بعد ايام. العشر الاواخر بعد ايام. هنعمل ايه يا رجالة؟ عايزين نفوق. الجنة غالية. الا ان سلعة الله غالية. الجنة مش مش رخيصة فوقوا يا شباب. اعلان مدينة بيفوقكم كلكم. بيقول لكم دي دنيا فانية زايلة حقيرة. شوفوا الفرق بين ناس وناس فيها جن الناس ازاي
وجنن قلوب شباب ازاي ؟ امال الفوارق الطبقية في الجنة؟ والفوارق الطبيعية يوم القيامة. مش عايزين نندم عايزين نقوم عايزين نفوق الفرصة قدامك. القرار قرار طبقية الدنيا مش في ايديك. مش في ايديك انك طلعت بنت واحد داخله متوسط. مش في ايديك انك طلعت بنت ابن انسان عادي. مش في ايديك انك طلعت مليونير او ابن
ولكن ودي ارزاق. نحن قسمنا بينهم معيشتهم في الحياة الدنيا ولكن طبقية الاخرة في ايديك. في ايديك القرار قرارك. والعمل ربنا مديه لك والفرصة انت فيها اشتغلوا واجتهدوا واحنا في رمضان ستين دعوة مستجابة ستين فرصة للعتق من النار. ليل نهار عطاءات متنزلة. الملك
متنزل ثلثي الليل في كل ليلة. ابواب الجنة التمانية مفتوحة. ليلة القدر بعد ايام هيبقى عدد الملايكة اكتر من عدد الحصى على وجه الارض. اجتهدوا يا شباب واوعوا تضيعوا عمركم. قال رسول الله صلى الله عليه وسلم ما من ساعة تمر بابن ادم لا يذكر الله تعالى فيها الا حصر عليها يوم القيامة هتندم على
كل ساعة في شبابك هتندمي على كل ساعة في عمرك. الحقوا الفرصة ما تضيعوهاش. ربنا كريم وابواب الجنة التمانية مفتوحة. والجنة جاهزة. انت جاهز انت جاهزة الجنة جاهزة وبابا مفتوحة. يا ترى مين فينا جاهز؟ سبحانك اللهم وبحمدك
اشهد ان لا اله الا انت استغفرك واتوب اليك. جزاكم الله خيرا
