السلام عليكم ورحمة الله وبركاته. اخواني واخواتي في الله ما حكم تارك الصلاة؟ قضية خطيرة جدا يا جماعة. قضية تارك الصلاة الصلاة بحكمها خطير جدا. وانتم عارفين العلماء مختلفين ما بين حكم تارك الصلاة. هل ترك الصلاة يخرج من الدين او لا يخرج من الدين؟ ولكن على فكرة
المقطع ده مش للي تارك الصلاة. المقطع ده تزكير بكلمة الامام الغزالي رحمه الله. لما واحد سأله ما حكم تارك الصلاة؟ قال حكمه ان خذه معك الى المسجد. قبل ما تسأل عن حكم تارك الصلاة انت خدت بايده وهو قال لك لأ. انت سعيتيها وهي قالت لك لأ. انت حاولت انك
تصلي جماعة مع ولادك اللي مش راضيين يصلوا. وهم قالوا لك لأ. فاحنا خدنا بايد الناس يا جماعة وهم قالوا لأ. احنا عشنا وسط الناس. المقطع ده لنا كلنا. هو احنا عشنا وسط الناس خدنا بايدين الناس للدعوة الى الله. قبل ما نحكم على الناس وقبل ما نتكلم على الناس. هل احنا خدنا بايدين الناس؟ ابن عباس رضي الله
وارضاه. لما كان من جنود سيدنا علي بن ابي طالب وسيدنا علي خليفة فخرج تمن تلاف واحد مسلح على سيدنا علي. اسمهم الخوارج التمان تلاف دول خرجوا على سيدنا علي وهيحاربوا سيدنا علي بن ابي طالب. فطبعا تمنتلاف واحد مسلحين وقاعدين في معسكر لوحدهم معتزلين المسلمين. ده كلام خطير جدا
يعني تكفير وهجرة يعني حاجة مرعبة ومعهم رشاشات ومعهم اسلحة. سيدنا ابن عباس قال لسيدنا علي ائذن لي ان اذهب اليهم لادعوهم. هتدعو مين وهتنازر مين وهتكلم مين دول ناس معهم سيوف هيقطعوك. قال ائذن لي ان اذهب اليهم لادعوهم. سيدنا علي ابن ابي طالب اذن له. سيدنا ابن عباس ما خافش راح
قعد تلت تيام كاملة في المعسكر بتاعهم يناظرهم وبعد تلت تيام رجع لسيدنا علي ابن ابي طالب معاه اربع تلاف واحد منهم تابوا لما اهل الدين بيعيشوا وسط الناس يا جماعة. زي قاتل المائة كده. قاتل المئة كان يعني قاعد يقتل. قتال قتلة. وما فيش فيه فايدة
هو يتوب او يفهم. لحد ما عالم فتح بابه له. وقال له هل لي من توبة؟ قال له ومن يحول بينك وبين التوبة؟ اترك ارضك. سب البلد بتاعتك والنادي اللي انت فيه وشلة السوء اللي انت فيها وانتيمك اللي مضيعك. ورح سافر لبلد تانية فيها صحبة صالحة. تخيلوا يا جماعة قتال القتلة
المجرم زعيم العصابة ساب بلده وراح لبلد تانية عشان الصحبة الصالحة ازاي ؟ لان عالم من علماء الدين ورجل من رجال فتح له بابه وقعده معه في بيته وفتح له مكتبته وقعد يكلمه. اه لو فتحنا مبلغ الناس. اه لو نزلنا للناس. والله يا اخواني معزم
مشاكل تارك الصلاة هي ان مش لاقي حد ياخد بايده. معزم مشاكل اللي بيعصوا ربنا ان مش لاقيين حد ياخد بايدهم. احنا لو كنا واحنا طلبة في الجامعة ما لقناش
ما فيش اللي ياخد بايدنا ويساعدنا ويفوت علينا. ولما نيجي نقع في معصية نفوت عليه ونتصل به. كان الوضع ايه ؟ سبحان الله! اللهم لك الحمد. عشان كده بننزل للناس ابن عباس كرجل دين نزل للناس ابن مسعود صحابي من الصحابة. معدي لقى حفلة غنائية كده في الشارع ومطرب اسمه زازان قاعد
كده بقى على الايه على العود وقعد يغني وسط الناس على الة العزف يعني في الوقت ده. وقعد يغني وحواليه يجي ميت واحد ولا حاجة حفلة غنائية ابن مسعود دخل على المغني
على الزيزان وقعد يدعوه الى الله. تخيلوا يا جماعة الحفلة الغنائية مين ارق قلب طلع فيها؟ قلب اللي بيغني. تخيلوا يا شباب لما تلاقوا حفلة غنائية هي مسلا في الساحل مين اكتر واحد ممكن يتأسر لو حد وعظه او خد بايده؟ طلع المغني ابن مسعود اللي التزم على ايده في الجولة دي المغني خده
راح به الجامع ما تيأسوش من حد ما تقولوش ان فيه حد ضايع ومنتهي انت حاولت معه. انتم حاولتم معهم عشان كده ربنا سبحانه وتعالى اقرأ في سورة التوبة بيقول وما كان استغفار ابراهيم لابيه الا عن موعدة وعدها اياه. فلما تبين له انه عدو لله
تبرأ من افتحوا كل التفاسير اللي في الدنيا. تبين له انه عدو لله ليه ؟ كلنا لما بنقرا الاية دي بيتقال لنا ان ابو ابراهيم تبين انه من اعداء الله
مسلا صمم يستمر في بناء الاوسان. او لما مسلا شتم سيدنا ابراهيم كل التفاسير بتقول تبين لابراهيم ان ابوه من اعداء الله لما مات ابوه على الكفر. ما نقدرش نحكم. لما يموت نتبين. لما يموتوا على الكفر نتبين ان دول ناس مش كويسين. انما والله اعلم بمآلهم قد يكونوا هم
سكرات الموت تابوا الى الله. وربنا قبل الله اعلم انما احنا لازم ننزل للناس ابن تيمية رحمه الله. عالم من العلماء الميدانيين اللي كانوا عايشين وسط الناس ووسط الامة ابن تيمية لما التتار جم يعني قتلوا في الامة وبعد كده حصل زلزال في الامة. التتار اسلموا. اسلموا فالام قالت هنقاتل مسلمين
صلوا يا جماعة معنا في المساجد ازاي؟ ابن تيمية نزل في الشوارع وراح للملوك والحكام والامراء قال لهم لو رأيتموني اقاتل في صفوف التتار وقد وضعت المصحف على رأسي فاقتلوني. قال لهم دول يحاربوا دول يحاربوا دول مين قال لكم ان هو عشان قال لا اله الا الله وصلى جماعة يبقى لا يحارب رغم
الظلم اللي وقعه على الامة الاسلامية ابن تيمية في القتال ضد التتار قال للقائد العسكري قال له اوقفني موقف الموت. اوقفني موقف الموت وقت فين المكان اللي الجندي لو وقف فيه يتقتل؟ وقفني في هزا الموقف. رضي الله عنه وارضاه. آآ ابن تيمية رحمه الله يا جماعة كان فعلا ده عالم ميداني
لما جه واحد ساحر بيتستر خلف بقى العبادة والتصوف وهو ساحر اصلا. الراجل ده كان بيمشي على النار وما يتحرقش. فالناس اتفتنت دي الدواء من اولياء الله. ابن تيمية قال له ادخل انا وانت الحمام. الحمام يعني الماية اللي بتغلي نغسل بها جسمنا. فما عدش يبقى فيه اي زيوت تحمي من النار. او اي حاجة
هنا تحميك من النار. ادخل انا وانت الحمام. ثم ندخل النار معا فمن احترق منا فعليه لعنة الله. الراجل هرب هرب يا جماعة. انت من ابن تيمية ابن تيمية انقز الناس من فتنة في العقيدة. ومن شبهة في العقيدة هو ده اهل الدين. هو ده الناس المتدينة عايشة وسط الناس. عايشة وسط
عايش وسط الشباب الغير ملتزم. انك تعيشي وسط البنات الغير ملتزمة تدعيهم الى الله. وتاخدي وتدي معهم وتاخدي بايديهم وتلاطفيهم وتسيسيهم امال مين اللي هيدعو الناس؟ مين ابن مسعود نزل الحفلة الغنائية وخد زان وداه على المسجد المغني المطرب ابن عباس نزل للخوارج في جولة
دعوية ورجع باربع تلاف واحد منهم. ابن تيمية نزل للناس في الشوارع وللملوك وللامراء ودعاهم الى الجهاد. لحد ما ربنا نصر الامة على التتار سيدنا محمد كان بينزل في الشوارع وفي الاسواق وفي كل مكان. يبقى ازا المقطع بتاعنا ده هو كلمة الامام الغزالي رحمه الله. لما واحد سأله ما حكم
الصلاة قال حكمه ان تأخذه معك الى المسجد. يبقى احنا مش هننشغل ان احنا نحكم على الناس. احنا مش العلماء ولا احنا اهل العلم اللي في هزا العصر احنا ناس بنحب الدين وبنحب التدين. احنا وزيفتنا يا جماعة رحمة. وزيفتنا ان احنا ناخد بايدين الناس. زي ما ربنا قال في سورة
خاف عن الراجل المؤمن والراجل المشرك صاحب الجنتين قال له صاحبه وهو يحاوره. صاحبه ازاي يا رب هو انا صاحب المشرك ده بنصاحب ناس الغير ملتزمة عشان نجيبها للدين. وبنعيش وسط المجتمع. عيشي وسط ولادك. وانت بتصلي خديهم يصلوا جماعة معك. وشوفي هيصلوا ولا لأ
خد ولادك ارجع لبيتك تاني. ارجع لبيتك وخد ابنك في حبك وخده يصلي معك في المسجد. وشوفه هيصلي ولا لأ. عيشوا الناس. ادعوهم الى الله اه انزلوا في المجتمع زي ما ربنا سبحانه وتعالى قال وعباد الرحمن الذين يمشون على الارض. اول صفة لهم. قبل ما ربنا يقول والذين يبيتون لربهم سجدا
وقياما. قبل ما ربنا يقول والذين لا يشهدون الزور. قبل ما ربنا بيقول والذين يقولون ربنا هب لنا من ازواجنا وذرياتنا قرة اعين. واجعلنا المتقين اماما قال يمشون على الارض. راجل الدين واهل الدين والمتدينين لما بيعتزلوا المجتمع الناس مش هتشوف دين. الناس مش هتشوف الدين واقع بيتحرك. يمشون على الارض
هم شغالين بيدعوا الى الله. وهم في مهامهم بيدعوا الى الله. في المناسبات الاجتماعية زي ما ربنا سبحانه وتعالى قال في سورة ال عمران. الذين ينفقون في السراء والضراء يعني ايه ينفقون في السراء والضراء؟ بعض المفسرين قال السراء يعني المناسبات الاجتماعية السعيدة بتاعة المجتمع. افراح حاجات مناسبة يشاركوا
طب والضراء قالوا المناسبات الاجتماعية الصعبة. واحد بينقل من بيته واحد عنده ظروف آآ ازمات. واحد مراته بتعمل عملية في المستشفى. واحد بيشاركوا الناس في المناسبات الاجتماعية الحلوة. والمناسبات الاجتماعية الوحشة عندهم ايجابية. عايشين وسط المجتمع. عايشين وسط الناس زي سيدنا سليمان عليه الصلاة والسلام
سلام مات وهو بيتابع العمال اللي شغالين في بناء المسجد. دي مهمة يعملها اي مدير صغير تحت ايده. يعملها اي مقاول انفار تحت ايده. سيدنا سليمان مات واقف وهو بيتابع العمال اللي بيبنوا في المسجد. مات هو وسط الحياة. مات هو وسط الشغل. مات هو بين الناس
ان الانسان يموت ويعيش وهو بين الناس. وسط الحياة بيدعو الناس الى الله. حكم تارك الصلاة ان احنا ناخد بايده للمسجد. حكم المتبرجة انك تقفي معها وتكلميها وتصاحبيها وتكلميها عن الحجاب الشرعي. حكم ابنك المتمرد اللي على البيت انك تصحي
وتخرج معه وتدي له من وقتك وقت حقيقي. حقيقي وتبدأ ترجعه بلطف للصح وللرشد. حكم المجتمع اللي بيعصي ربنا وبيبعد عن ربنا ان احنا ننزل له وندعوه الى الله نبقى دعاة ميدانيين. عايشين وسط الميدان بتاعنا. وسط الناس بين الناس. هي دي صفة مية اربعة وعشرين الف نبي ورسول. اللي
عايز يبقى مع الانبياء في الجنة يعيش بين الناس زي ما هم عاشوا بين الناس. ويدعوا الناس الى الله ويوجه الناس الى دين الله سبحانه وتعالى. لما ناخد بايدين الناس لربنا
ربنا هياخد بايدينا بازن الله سبحانه وتعالى في كل مشكلة من مشاكل حياتنا وهيحل لنا كل مشكلة من مشاكل حياتنا قبل ما ييجي لحزة الموت اللي ربنا قال عليها فلا يستطيعون
هنا توصية يبقى نفسه يشتغل في الدعوة ويوصي ويدعو ويملا الدنيا كلها وصية بالدين ما عدش ينفع خلاص. العمل اللي الكفار بيندموا عليه عند الموت الدعوة. ان هو ما هوش زي المتدينين اللي كانوا شاغلين نفسهم بقضية الدين. ورسالة الدين ربنا يستعملنا ولا يستبدل بنا. اللهم استعملنا
ولا تستبدل بنا. اللهم استعملنا ولا تستبدل بنا. اللهم استعملنا ولا تستبدل بنا. اللهم امين. واحنا داخلين الجامع اهو هزه الايام يا جماعة. الشباب والبنات داخلين الجامعة عايزين نغير الجامعة بالدعوة الى الله. الدعوة الى الله بتغير. الدعوة الى الله انشأت دولة في مصر على ايد سيدنا يوسف بالدعوة. الدعوة الى الله انشأت دولة في المدينة على ايد موسى
ابن عمير بالدعوة الدعوة الى الله غيرت بلاد الدعوة الى الله كشمير هندوس محتلينها ومحاصرين المسلمين وبيدبحوا فيهم كاشمير دي اسلمت بالدعوة الى الله على ايد داعية من الدعاء. الدعوة الى الله انشأت بلاد وانشأت دول. عايزين نؤمن بقيمة الدعوة والاثر
تغيير للدعوة لعل الله يشرفنا ان احنا نبقى من رجالة ربنا في الارض. زي ما سيدنا موسى كان اسمه كده رجل الله. ان احنا نبقى من رجالة الدعوة وفي الارض من جنود الدين في الارض من جند الله سبحانه وتعالى. اللهم استعملنا ولا تستبدل بنا. جزاكم الله خير

