شبابنا الجميل وبناتنا ربنا يبارك فيكم وربنا يحفظكم. الكلمة دي بمناسبة امتحانات الميد ترم. ان كل طلبة وطلبات الجامعات دلوقتي داخلين على الميد ترم يعني طبعا امتحانات الميد ترم والترم يعني بتبقى آآ آآ الكل مضغوط والكل مشغول والكل عايز يخلص وعايز يزاكر. فحبيت ان يبقى فيه يعني شوية نصايح
كده بازن الله سبحانه وتعالى مهمة جدا اه قبل هزه الامتحانات. اول حاجة يا جماعة قال تعالى قل ان صلاتي ونسكي ومحياي ومماتي لله لله رب العالمين. انت عارفة ان تلت عمرك بيروح في النوم بتنامي تمن ساعات في اليوم طولت عمرك. يعني انت لو ما لكيش نية صالحة في النوم
تحتسب على الله ان هي في النوم طولة عمرك راح. المزاكرة شبابك اجمل سنين شبابك بتروح في المزاكرة. يعني انت لو ما لكش نية في المزاكرة يبقى اخصب سنين شبابك راحت لما ربنا يقول له عن شبابه فيما ابلاه. لما يقول لك شبابك انا كنت بزاكر. طب نيتك ايه في المزاكرة؟ نية ما كنتش مستحضر نية يا رب. ضيعت شبابك
من غير ما يكون عندك نية دي النصيحة الاولى. النصيحة التانية يا جماعة ما نقص وقت من عبادة. ما طول عمري بنصح نفسي بالنصيحة ديت. زي ما نقص مال صدق ما نقص وقت من عبادة. اوعى تستخسر الساعة اللي هتنزل تحضر فيها درس في المسجد الايام دي. اوعي تستخسري النص ساعة اللي هتسمعي فيها درس
على على النت في الايام ديت. اوعى تستخسر صلاة الجماعة في المسجد في الايام ديت. اوعى اوعى تستخسري النص ساعة اللي هتصلي قيام ليل في يوم قبل الفجر في الايام ديت. اوعى تستخسر ما نقص وقت من عبادة. الساعة اللي هتديها لربنا ربنا هيملى لك وقتك بها بركة. ربنا هيخلف عليك اضعاف
اضعاف ما تتخيل من جعل همه هو الله كفاه الله هم كل شيء. لازم يكون عندنا يقين في الله يا جماعة. النصيحة التالتة استعينوا بالصبر والصلاة. الطالب وهو بيزاكر فيتخنق يوم يفتح التليفزيون ويقعد يقلب في القنوات شوية. او يدخل على النت يقعد بقى ايه يعني يعني هنا
وهنا شوية حرام حلال بقى او يقعد بقى يشغل اغاني بقى عشان ايه يعني يرفه عن نفسه شوية. استعينوا بالصبر والصلاة. ما تستعينش بمعصية ربنا. مش لما من المزاكرة عشان تشحن نفسك تعمل حاجة فيها معصية. عشان تشحن نفسيتك تاني. لا لا لا لا بالعكس ده انت لو قمت اتوضيت وصليت ركعتين ودعيت ربنا. الله
اللهم لا سهل الا ما جعلته سهلا. يا رب سهل لي المزاكرة. يا رب سهل لي النجاح. يا رب سهل لي التفوق. هتلاقي نفسيتك اتشحنت شحنة تانية خالص. لو بعد ما خلصت سهرة المزاكرة اه اه فتحت المصحف وقعدت تقرا كزا صفحة قرآن. هتلاقي قلبك نور وهتلاقي طريقك نور وبقيت قريب من ربنا. والامتحانات
من ربنا سبحانه وتعالى ما بعتكش عنه. النصيحة اللي بعد كده انت في اكتر ايام محتاج ربنا فيها. انت في اكتر ايام محتاج معية ربنا فيها الايام دي هي اكتر ايام ممكن تقرب من ربنا فيها. انتم في اكبر فرصة ممكن تتوبوا لربنا وتجددوا التوبة فيها. لانك اصلا دلوقتي بتبقى عارف انك لو
قصة ربنا ممكن العقوبة تنزل في الامتحانات اللي انت داخلها. ولو اطعت ربنا ممكن السواب ينزل في الامتحانات اللي انت داخلها. انت ممكن تزاكر الباب كله نسيب صفحة الصفحة تجي لك. وممكن تسيب الباب كله وتزاكر صفحة. الصفحة برضو هي اللي تجي لك. يعني بيبقى فيه توفيق كبير قوي يا جماعة. وبيبقى فيه حاجات كتير
اوي اوي اوي اوي. يعني بتحسسنا في الامتحانات ان احنا محتاجين ربنا. وان ربنا معنا زي ما واحد صاحبنا كان بيقول كده والطلبة داخلين وخايفين الامتحان قال لهم هو انتم اللي داخلين الامتحان ولا ايه؟ انتم ناسيين ان ربنا معنا عشان يبقى ربنا معك خليك
عشان ربنا يرضيك ارضه ارض ربنا عشان ربنا يرضيك. ولكن اوعى تكون نيتك انك انت هتقرب من ربنا الايام دي وبعد كده خلاص تخيل انت كده واحد يعني اتصل بك. مين اصحابك اللي لا بيسلموا عليك ولا لهم دعوة بك اصلا وما وقفوا معك بايخة موقفه معك بايخة. قال لك يا حبيبي وانا جاي لك وانت واحشني
ماشي اتفضل. التليفون خلص. لقيت تليفون تاني جاي لك. اه اه فلان نعم. فلان اتصل بك وقال لك جاي لك اه وبيكلمك حلو. اه مزبوط. ليه في ايه؟ فلان كان وقف معنا وقال لنا انه اصلا اللي بيحبك ولا يعني عايز يكون علاقة معك ولكن هو محتاج لك الوقتي في حاجة فهيجي يضحك معك شوية عشان يخلص المصلحة بتاعته وبعد كده هيرجع
هيعاملك زي قبل كده. انت ترضى انك تستقبله؟ يعني تخيل ان انت دلوقتي انا جاي لك يا رب وهاصلي يا رب والتزم يا رب ولكن اول ما الامتحانات تخلص هسيبك يا رب
يعني تخيل ينفع نعامل ربنا كده يا جماعة؟ ينفع تبقى دي المعاملة لربنا؟ النصيحة الاخيرة الخطوط الحمراء. اوعى اوعى تكسر الخطوط الحمرا قبل الامتحانات الصلاة في ميعادها الصلاة في جماعة ورد القرآن ولو صفحة ولو ربع. سماع حاجة كل يومين تلاتة. درس ديني يشحن قلبك. حقنة نور في قلبك
حاجة كده تقربك من ربنا. بلاش يا جماعة يعني نطبق واما السالس فاعرض فاعرض الله عنه. مش عايزين نعرض عن ربنا ولا ايام الامتحانات. يا اخوانا العربية اللي ماشية على الطريق لما بتلاقي مطبات على الطريق العربية ما بتوقفش عند المطب انما بتهدي. لحد ما تعدي المطب وتقوم شادة تاني. الامتحانات مطب
ربنا يعافيكم يا رب مطب حصل لك زروف مطب جاي تتجوز ومشغول في التجهيز مطب. لو انت كل مطب وقفت دينك عنده عمرك ما هتوصل لربنا يبقى الحل ان انا اهدي مش اوقف. اهدي بس اه قيام الليل ممكن يبقى ربع ساعة بس ما يقفش. سماع الدروس الايمانية
ممكن اسمع نص ساعة في الاسبوع بس ما اقفش يعني لازم يا جماعة يبقى عندنا جهد في الدين ما نكسرش الخطوط الحمرا ربنا يوفقكم وربنا يرزقكم النجاح والتوفيق والسداد وربنا يجعل مستقبلكم انجح مستقبل يا رب في الدين والدنيا. انتم دم قلب الاسلام. نجاحكم نجاح للدين. ونجاح للالتزام. ربنا يوفقكم
انه نية خير ان احنا نصالح ربنا في ايام الامتحانات. ولا نعود مرة اخرى وما نديش ضهرنا لربنا ابدا. جزاكم الله خير
