سلام عليكم ورحمة الله وبركاته. واحنا في ليلة النصف من شعبان الان يا شباب. واحنا في هزه الليلة المباركة العظيمة اللي الله اعلم هتيجي في عمرنا مرة تاني ولا لأ ؟ اوعى الشيطان يشتت تركيزك الليلة. انت قدامك فرصتين عمر الليلة. اوعى الشيطان يشغلك عنهم وعن التركيز فيهم
دي مش ليلة كسل دي مش ليلة نوم دي مش ليلة دي مش ليلة اي اعذار. دي ليلة قدامك يطلع عليك الان. الله يطلع على قلبك الان. الله على نفسيتك الان. انت متخيل يعني ايه؟ لما ربنا يطلع ويلاقي حالك صالح ويلاقيك عابدة ويلاقيك قانت ويلاقيك مجتهدة في طاعة الله
سبحانه وتعالى لعل ربنا ينظر لك نظرة رضا. ازاي تفوزي بنزرة رضا من الله الليلة؟ ازاي تفوز بنظرة رضا من الله الليلة مش عايزك يوم القيامة تقول يا ريتني يا ريتني مش عايزك تيجي يوم القيامة الا لما تشوف اول زمرة داخلين الجنة سبعين الف متماسكين تقول يا ريتني مش عايزك تيجي
ويوم في القبر لما باب الجنة يتفتح ويتقفل تاني هذا كان مقامك في الجنة. لو كنت اطعت الله تقول يا ريتني مش عايزك تيجي لما تشوف ناس بتشرب من ايد النبي يوم القيامة من على الحوض تقول يا ريتني مش عايزك تيجي يوم القيامة لما تشوفي بنات في سنك واقفين في زل عرش الله
والناس كلها واقفة ادمغتها بتغلي في حر القيامة تقول يا ريتني مش عايزك في يوم من الايام تندم. مش عايزك في يوم من الايام تزعل احنا في ليلة فرصة عظيمة
الفرص يا جماعة انت ممكن تفوز النهاردة بنظرة رضا من الله. نظرة رضا وتغير حياتك. هذه نظرة نظرها لنا عبد فكيف لو نظر ارى لنا الله الكلمة اللي قالتها بنت العبد الصالح لما راح يحج وساب اسرته وكانوا فقراء امير من الامراء ما حدش شاف الفقر اللي هم فيه
ما لهم كيس دنانير دهب الدينار والواحد اربعة وربع جرام دهب. يعني بحوالي كام الفين تلات تلاف جنيه. سروة نزلت عليهم من السما. الكل فرح الا بنته قعدت تبكي امها بتقول آآ يا بني اغنانا الله لما تبكي؟ قالت هذه نظرة. نظرها لنا عبد اختنينا بنظرة رضا واحدة من عبد فقير. زيه زي
قنا فكيف لو نظر لنا الله! يا امة محمد ممكن ربنا ينظر لنا النهاردة نظرة رضا. ممكن ربنا ينظر لك الليلة نظرة رضا هيغير لك حياتك تغير لك ظروفك يغير لك نصيبك نفسيتك ممكن ربنا ينظر لك الليلة نظرة رضا يشفيك من المرض اللي عندك. ممكن ربنا ينظر لك الليلة نظرة
رضا يستحملك يستحملك بها في طاعته. وفي الداعية اليه ممكن ربنا ينظر لك الليلة نظرة رضا يأدي عنك ديونك. ويزود لك دخلك ويوسع لك رزقك الضحك في الشهادة ويدخلك الكلية اللي انت نفسك فيها ممكن ربنا ينظر لك الليلة نظرة رضا. يجوزك يرزقك الزرية. ممكن ربنا ينظر لك الليلة نظرة
يكتب لك الفردوس الاعلى. يرضى عنك يعفو عنك يغفر لك. يتوب عليك يا امة محمد يا شباب امة محمد مش ليلة كسل دي مش ليلة تشتيت انتباه. اذا كان ليلة النصف من شعبان اللي انت فيها الوقتي اهو. اللي انت فيها وانت سامعاني الوقتي اهو. انت فيها بقى اهو. اللي النبي عليه الصلاة والسلام
نتكلم على اطلع الله الى اهل الارض. طب لما ربنا يطلع تقدري انك انت تبصي نظرة رضا. لما الله سبحانه وتعالى يطلع عليك تقدر انك انت تبص تقدر انك انت تفوز من الله سبحانه وتعالى بنظرة رضا من اطلاع رب العرش العظيم عليك. غمض عينك كده
عش بقلبك مع نظر الله سبحانه وتعالى. غمضي عينك كده وعيشي بقلبك ان ربنا بينظر لك الوقتي. ممكن ربنا ينظر لي وانا بتكلم الوقتي عن ربنا ايه ده! وباشجع الناس انها تتكلم عن ربنا. ربنا يبص لي نظرة رضا. ممكن ربنا يبص لك الوقتي وانت بتسمعي وعندك همة. او انت بتسمع وقايم تكلم الشباب
واتزكر الفيس كله. واتزكر السوشيال ميديا كلها بليلة النصف من شعبان. ربنا ينظر لك نظرة دي الصفقة الاولى في ليلة النصف من شعبان. الصفقة التانية فيغفر لاهل الارض جميعا الا لمشرك او مشاحن. المغفرة بقى المغفرة المغفرة دي مش حاجة سهلة. ان الذين امنوا وهاجروا
هدوا باموالهم وانفسهم في سبيل الله لهم مغفرة. لهم مغفرة دي جت بعد امان وامان ودي كان تمنها داخل الدار الارقم في عز التعزيب في عز كوي طهر بلال بالنار في عز اكل سمية وطعن سمية من ابو جهل بحرب وقتلها اميره دي كان تمنها غالي اوي وهاجرت
هاجروا لما ابو سلمة وام سلمة خارجين وسلمة معهم في في الطريق طلع قومها خدوا ام سلمة وسلمة طلع قومه خدوا السلامة. يبقى خدوا الزرية بتاعتهم هو كمل الطريق وراح في اتجاه ومراته راحت مع قومها. وسلمة مع مع قومه. يا جماعة
اتمزقت الهجرة ما كانتش سهلة وهاجروا وجاهدوا باموالهم وانفسهم في سبيل الله ضحوا بعمرهم. عرضوا رقبتهم للخطر. عرضوا عمرهم للخطر. كل ده في ربنا قال لهم مغفرة. يعني يا رب دي كلمة المغفرة دي عالية قوي. ده كلمة المغفرة دي عشانها فيه ناس دفعت عمرها تمنها. فيه ناس دفعت ما لها تمنها. فيه ناس دفعت مواهب
وسنة عمرها تماما انت الليلة ربنا جايبها لك على صنية من فضة. الليلة ربنا بيقول لك انا ممكن اغفر لك. هطلع عليك وممكن اغفر لك لو انت من اهل العمل الصالح. لو انت من اهل التوحيد. لو انت من اهل صفاء النفس. وما فيش مشاحنات بينك وبين الناس. لو انت من اهل العبادة والايمان والاقبال على الله
المغفرة اللي غيرك دفع عمره تمن ليها. الله سبحانه وتعالى يقول لقد تاب الله على النبي والمهاجرين والانصار الذين اتبعوه. بعد اتنين وعشرين سنة الاية دي نازلة بعد اتنين وعشرين سنة من البعثة بعد مية وتلاتين غزوة وسرية جاهدوا في سبيل الله. بعد الهجرة بعد الجهاد بعد شعب ابي طالب واكل ورق الشجر. بعد المرحلة الجهرية
والتعذيب في طرقات مكة. بعد مخاطرات الهجرة. بعد ما كان احدهم لا يأمن ان يقضي بولته وحاجته في غزوة الاحزاب بعد وبعد بعد اتنين وعشرين سنة ربنا بيقول لهم لقد تاب الله. النياشين العظيمة دي فيه ناس دفعت عمرها تمنها. ربنا جايبها لك النهاردة. ربنا اختارك النهاردة اوعى
ما تختاروش. ربنا فتح لك باب المغفرة النهاردة. اوعى انت تقفله على نفسك. اوعى تنشغل عن ربنا بحاجة. اوعى تتحجج لربنا بحاجة. اوعى لله بحاجة اوعي تدي ضهرك لربنا الليلة. اوعى ربنا يفتح لك ابواب السما عشان تقول يا رب اغفر لي فيغفر لك. وانت تنشغل في دنيا ولا
السوشيال ميديا ولا ولا اي شهوة ولا اي لذة ولا اي معصية. ولا اي غفلة ولا اي الليلة ليلة تركيز يا شباب. الليلة عندنا صفقتين بين عظمتين اوي مع الله. صفقة طلب نظرة رضا منك يا رب. نظرة رحمة منك يا رب. نظرة عفو منك يا رب
هوب نزرة حب منك يا رب. نزرة حنان منك يا رب. نزرة منك يا رب نزرة بر واحساس نزرة لطفي وود يا سميع يا قريب يا رب. والصفقة التانية المغفرة يا رب اغفر لنا يا رب. زنوبنا كتير
اسمها ترفع اخر شعبان ازاي بالمصايب اللي فيها؟ كم فجر رايح وكم فريضة ضايعة وكم سرحان في صلاة وكام تضييع بيضة وكم هضم الحق مسلم كم وكم منكر شفناه وما غيرناش. كده احنا مليانين زنوب يا جماعة. مليانين غفلة وتقصير
في حق الله واسرافي في امري. ياما اسرفنا في امر الدين وفي امر وفي كل امر يتعلق برضا الله سبحانه وتعالى المغفرة. اغفر لنا يا رب اللهم اغفر لنا. اللهم اغفر لنا في هذه الليلة المباركة. اللهم ما انزلته على عبادك الصالحين في ليلة النصف من شعبان من فتح
ونصر ومدد ورضا وود ولطف وحفظ ومعية وغفران وتوبة ورحمة عفوا وبر واحسان. فاجعل لنا منه اعظم حظ ونصيب. يا رب. اللهم اغفر لنا. اللهم تب علينا توبة ترضى اللهم تب علينا توبة ترضيك. اللهم تب علينا توبة نصوحة. اللهم تب علينا توبة لا نرد على اعقابنا بعدها ابدا
اللهم اغفر لنا ذنوبنا كلها. اللهم اغفر لنا خطيئتنا وجهلنا واسرافنا في امرنا. وما انت اعلم به منا اللهم اغفر لنا جدنا وهزلنا. وخطأنا وعمدنا وكل ذلك عندنا. اللهم اغفر لنا ما قدمنا وما اخرنا. وما اسررنا
فهو ما اعلن وما انت اعلم به منا. انت المقدم وانت المؤخر وانت على كل شيء قدير. ركزوا يا جماعة. اجتهدوا يا جماعة. ليلة عظيمة. ليلة مباركة ما ينفعش نتهاون فيها. ولا ينفع نغفل فيها. الله مطلع عليك الان. الله مطلع عليك الان. يا رب نزرة رضا. يا رب غفرانك وعفوك ورحمتك
ومنك وكرمك. ربنا كريم وطيب وجميل وودود ولطيف. وربنا سبحانه وتعالى مش هتاخد من حد زي ما هتاخد من ربنا وربنا الا ان في ايام دهركم نفحات. الا فتعرضوا لها. الليلة دي نفحة. الليلة دي ليلة نفحات. تعرضوا لها يا شباب. محتاجينه في كل حاجة
احنا محتاجينه يرفع عننا الوباء والوباء. والغلاء والهم والكرب والعنوسة والبطالة محتاجينه. محتاجين ربنا قوي. على قد ما انت محتاج ربنا وعلى قد ما انت فاهم انت محتاج ربنا قد ايه تعرض للنفحات الله الليلة وما تضيعهاش على نفسك. لعلك تكون من الفائزين بفتوحات ونفحات الله الليلة
اللهم امين. سبحانك اللهم وبحمدك. اشهد ان لا اله الا انت. استغفرك واتوب اليك. جزاكم الله خيرا
