بناتنا واخواتنا ربنا يبارك فيكم وربنا يحفزكم على آآ صفحتنا الحبيبة سرك في بير. الصفحة المباركة ديت كل الاف البنات اللي معنا على والاخوات المباركات الفاضلات وآآ يعني طبعا بخص البطلات بتوع فريق الادارة وفرق العمل اللي ما شاء الله لا قوة الا بالله
البطلات اللي موجودين معنا على الصفحة. يعني انتم جميعا لكن هذه الكلمة خاصة. يعني ساعات يا بنات باقعد افكر كده والاخوات اقعد افكر انت مين قدوتك؟ يعني مين القدوة بتاعتنا؟ احنا في زمن غياب القدوة. يعني ممكن فيه بنات يبقوا مبهورين بالممسلات العالميات والمغنيات العالميات. وجيني فار
لأ جين فون ده لأ مش عارف مين في حين ان انت فكرت مرة في اسماء بنت ابي بكر اسماء بنت ابي بكر اللي كان عندها سبعتاشر سنة يعني والبعض قال سبعة وعشرين
سنة سبعتاشر سنة وتطلع على جبل يعني انت الوقتي وانت بصحتك وما انتش حامل مسلا تقدري تطلعي على جبل كل يوم ومخاطرة شديدة عشان الاكل اللي النبي عليه الصلاة والسلام لو كانوا قبضوا عليها كانت قالت ايه؟ وحامل في الشهر التاسع. كان في بطنها عبدالله بن الزبير البطل المغوار العظيم اللي ربته
خير تربية وجوزها مسافر في الشام بيتاجر. وبعد كده هاجرت الى المدينة المنورة وولدت عبدالله ابن الزبير. ولم ولم تلقى زوجها الا في المدينة المنورة يعني امرأة بطلة. احنا عندنا بطلات. ايه دول قدوتك؟ البطلات دول قدوتك؟ مين قدوتك؟ ليه اسماء بنت ابي بكر عملت كل ده؟ عشان
الجنة يا بنات عشان الجنة يا جماعة عشان الجنة الصحابي اللي في المعركة ايديه اتقطعت وفضل فيه حتة جلدة راضع ايده بجسده. وكل ما ييجي يمسك السيف ويقاطع ايده قاعدة تتذبذب بقى ومسك واتك على ايده وحطها على الارض وضغط عليها وفصل ما بين يديه وجسده ثم امسك يده
القاها وقال اسبقيني الى الجنة. انسانة عايش اليقين. عايش اليقين بالجنة. اليقين بالجنة خلاهم يصبروا على ما لا نتخيله. سلمة بن الاكوع وهو بيطارد الجاسوس اللي روي ان النبي عليه الصلاة والسلام قال من يأتيني به وله الجنة. سلمة من الاكوع بيجري برجليه والجاسوس بيجري على حصان. وسلمة بن الاكوع كل ما ييجي
انهار من الاجهاد يقول انها الجنة يا سلمة. انها الجنة ويقوم ويكمل ويواصل. لحد ما حصل الجاسوس ومسكه هو يقول تعالى يا جنتي انها الجنة انها الجنة ده. الشعار ده بيسيطر على قلبك. وانت قايمة وانت نايمة وانت قايمة تصلي قيام ليل. في الشتا وفي البرد وانت بتلبسي
قابض في الحر وفي السعي وفي النهار. وانت رايحة درس علم وانت بتزاكري وانت بتجري على تكبيرة الاحرام وانت بتقري وردك انت بتسمعي درس عن ربنا وانت بتقري القرآن انها الجنة كلمة انها الجنة مسيطرة عليك. سعد ابن خيثمة لما جه يخرج في غزوة
قال له اثرني بها. سبني انا اللي اخرج. النبي كان بياخد راجل واحد بس من البيت. فهو ياخد الشاب سعد ابن خيشمة. ابوه الراجل الكبير بيقول له عشان خاطري سبها لي. قال له
يا ابتي لو كان غير الجنة لاثرتك. لو اي حاجة انا في الجنة ما اعرفش ابويا. لو اي حاجة غير الجنة كنت اديتها لك. انما دي الجنة ما اقدرش اؤثرك على نفسي
شوفوا المعاني للصحابة عاشوا بها مع الجنة. لما انس ابن النضر داخل غزوة احد وهو معتقد ان النبي اتقتل لانه وصل متأخر في المعركة. دخل لقى الصحابة سابوا سابوا المعركة واستسلموا. ولقى النبي بيتقال ان النبي اتقتل. ودخل والصحابة اللي مقتولين السبعين واحد قاعد يمثل بجثثهم. يعني
كل منظر من دول يخليه يجري اصلا ويسيب المعركة ودخل وقاتل وقاتل وهو يقول واها لريح الجنة اني لاجد ريح الجنة دون احد. عشان الجنة الكل استسلم وهو مصمم انه ما يستسلمش. لو كل صاحباتك استسلموا وباعوا قضية طلب العلم وباعوا قضية قيام الليل. وباعوا قضية
هدف الالتزام وباعوا قضية الدعوة الى الله. اوعي انت تستسلمي اوعي ليه؟ اني لاجد ريح الجنة دون احد انك انت تعملي زي الصحابي اللي جه اسلم وجاهد مع النبي عليه الصلاة والسلام. في وسط المعركة جت غنايم. النبي وزعها على الجيش. فهو جا له نصيب منها. فراح للنبي وحطها
النبي عليه الصلاة والسلام قال له ما هزا يا رسول الله؟ فده نصيبك غنائم من المعركة قال ما على هزا تبعتك؟ انما اتبعتك على ان اضرب بسهم ها هنا فاقتل
اموت فادخل الجنة. النبي عليه الصلاة والسلام قال له اصدق ان يصدق الله يصدقه الله. الراجل رجع النبي وقفه في اخر الجيش. طب هيجي له سهم منين؟ شوية وجابوه جسة واحد والسهم داخل في رقبته من ناحية خارج من الناحية التانية والنبي عليه الصلاة والسلام بيقول اهو هو هو ده اللي كان جاي من دلوقتي بيقول عايز يموت الموتة دي قالوا له هو هو يا رسول الله
فالنبي عليه الصلاة والسلام قال صدق الله فصدقه الله. اصدقي الله في طلب الجنة. اصدقي الله في طلب الفردوس الاعلى في صحبة النبي عليه الصلاة والسلام اصدقي الله وخليكي من اهل طلب الاخرة تريدون عرض الدنيا والله يريد الاخرة. انت عايزة الجنة زي ما ربنا يريد الجنة. انت تريدي الاخرة
زي ما ربنا يريد الاخرة طلب الجنة والشوق للجنة عيش الصحابة في الله فعلى الجنة لدرجة ولقد كنتم تمنون الموت. بيتمنوا الموت عشان يدخلوا الجنة جنة انت قلبك معلق بالجنة مصدقة الجنة موقنة بالجنة ملهوفة على الجنة مشتاقة للجنة بتشتغلي لها ليل نهار سرك في بير صفحة
على قلوبنا كلنا ونفسي ان انتم كلكم تبقوا عناصر نجاح لبيئة الايمان النسائية اللي احنا بنحاول نعملها في الصفحة ديت. كل واحدة منكم من صلاة فريق العمل ومن اخواتنا الفاضلات الكريمات اللي مشتركين معنا على الصفحة الالاف المشتركين معنا كل واحدة منكم عايزينها
سبب من اسباب نجاح الصفحة. سبب من اسباب قيامها. سبب من اسباب نشاطها. سبب من اسباب تفاعلاتها. سبب من اسباب الاضافة اللي فيها عمر بن الخطاب يوم ما اسلم عملت نقلة نوعية في الدعوة في مكة كلها. نزل جهر بالاسلام في الكعبة. رفع مستوى قدرة الصحابة على الجهر بالايه
اسلام في مكة انت دخولك معنا انا نوعية انت تأثيرك في الدعوة يعمل نقلة نوعية يلا يا بطلات يلا يا نص الامة يا اللي انتم نص الامة بتولدوا لنا النص التاني. يلا يا حفيدات ام موسى ومريم ابنة عمران وخديجة وعائشة. يلا يا بطلات النساء
زوجات الانبياء وصحابيات الانبياء عملوا بطولات خارقة في التاريخ. انتم ان شاء الله بازن الله تعملوا حاجات عظيمة وترفعوا راسنا عشانكم عملنا صفحة خاصة عشانكم عملنا بيئة ايمان خاصة عشانكم بنفكر وندي ونخطط عشانكم انتم عشان المرأة الغالية عشان المرأة اللي ربت انبياء
زي ام موسى اللي ربط علماء زي ام الشافعي. اللي ربط صحابة زي ام الزبير بن العوام. لانك غالية ولانك يعني لك قيمة كبيرة اوي اوي اوي رسول الله وعند الله سبحانه وتعالى لك قيمة غالية قوي في الاسلام. عاملين لك هزه الصفحة. خدي الصفحة دي بقوة واجتهدوا فيها وربنا يبارك فيكم. وربنا
ان شاء الله بازن الله كل ما تيجي فرصة هنسجل لكم مقطع ان شاء الله بازن الله نقول لكم به انتم غاليين عندنا قد ايه والصفحة دي غالية عندنا قد ايه وربنا يوفقكم ويسددكم
