السلام عليكم ورحمة الله وبركاته. احد احبابنا اه بدأ يتاجر فكسب عشر تلاف جنيه اول عشر تلاف جنيه في عمره كلهم يكسبهم من الشغل بتاعه كان في عشر ذي الحجة طلع العشر تلاف جنيه بداية بقى اول ربح يجي له من ربنا. سبحانه وتعالى من التجارة بتاعته يعني طلعهم كلهم في
عشر ذي الحجة يقسم ان عشر ذي الحجة اللي بعدها كان معه تلاتة مليون جنيه مكسب. تلاتة مليون جنيه. الله قادر يا جماعة يا اخوانا عشر ذي الحجة العشر ايام دول هدف المقطع ده. هدف المقطع ده كنت بقرأ الصبح في سورة النساء. فقرأت قول الله لا خير في كثير منا جواب الا من امر بصلاة
او معروف او اصلاح بين الناس ومن يفعل ذلك ابتغاء مرضات الله. فسوف نؤتيه اجرا عظيما. قلت سبحان الله! عبادة الصدقة ناس كتير مش واخدة بالها منها في عشر ناس كتير واخدة بالها من الصيام. ناس كتير واخدة بالها من الذكر وجلسة الضحى. ناس كتير واخدة بالها من انها تعمل خاتمة قرآن على الاقل او ختمتين في هذه الايام المباركات
يا جماعة الصدقة يا جماعة من اعظم الاعمال في عشر ذي الحجة. اعظم الاعمال ده فيه ناس كانت بتؤجل صدقتها لعشر ذي الحجة لان دول افضل عشر ايام في السنة كلها في الثواب في جميع الاعمال والعبادات على الاطلاق. افضل عشر تيام. عشان كده ابن عثيمين رحمه الله رحمه الله وربنا يخلف علينا بامثال
ومن هو افضل كمان من العلماء العاملين يا رب والله حاسبهم. ولا نزكي على الله احدا يا ابن عثيمين. كان يقول ان الصدقة في عشر ذي الحجة افضل العشر الاوائل من ذي الحجة
افضل عند الله من الصدقة في رمضان. يعني تخيلي الصدقة في عشر ذي الحجة افضل من الصدقة في العشر الاواخر من رمضان. رمضان اللي النبي كان اجود ما يكون حتى اجود من
الريح المرسلة عليه الصلاة والسلام. عشر ذي الحجة افضل في الصدقة انت في اعظم عشر تيام في السنة كلها في سواب الصدقة. ازاي تضيعهم ابن عباس يقول ان العمل الصالح في عشر ذي الحجة بيضاعف سبعميت ضعف. جابها منين؟ جابها من حديس النبي عليه الصلاة والسلام. ما من ايام العمل الصالح احب الى الله
والله فيها من هذه الايام. قالوا ولا الجهاد في سبيل الله يا رسول الله؟ قال ولا الجهاد. الجهاد العمل فيه مضاعف سبعميت ضعف. فتخيلوا ان العمل الصالح والعلم والصدقة في عشر ذي الحجة افضل من الجهاد. والجهاد بسبعمية يعني الصدقة شوفي سوابها برة. الصدقة دي من الحاجات اللي بتفرج بها الكربات. بتدفع بها المصائب
اللي جاية في الطريق الصدقة بتبعد المصائب اللي جاية في الطريق ازا كانت الصدقة بتبعد مصيبة جهنم. صدقة السر تطفئ غضب الرب. انتم متخيلين يعني واحد عمل مصيبة الغضب ده ما قبل الانتقام. واحد ربنا ينتقم منه. واحد عمل مصيبة. واحد عمل كارسة. واحد عمل
يعني يعني فادحة. وربنا غضب عليه والانتقام بتاع ربنا ينزل عليه. يعمل ايه صدقة السر؟ الصدقة يا جماعة دي الصدقة اتقوا النار ولو بشق تمرة. شق تمرة صدقة يعني شق تمرة يقي من جهنم. انتم متخيلين الصدقة دي بتعمل ايه؟ يبقى الصدقة اللي يستدفع بها مصايب
الاخرة لا يستدفع بها مصائب الدنيا. فالصدقة دي بتنجي من مهالك. واحدة طلعت صدقة على عامل نظافة فقير. حصل لها حادثة. بعدها كانت حادسة موت نجت بلطف الله سبحانه وتعالى بركة الصدقة ربنا نجاها من نهالك ومشاكل وعمليات وحاجات الصدقة يا اخواني في الله
يبقى ازا الصدقة في عشر ذي الحجة افضل صدقة طيلة السنة طبعا من غير الزكاة الزكاة. يعني الافضل انك انت تطلعها في وقت النصاب بتاعها السنوي. المعاد السنوي اللي انت متعود انك بتطلع فيه زكاتك. انما الصلاة
يعني في هذه الايام عايزين نتصدق عايزين نفرح الفقرا من مزاهر الصدقة في عشر زي الحجة الاضحية. انك انت تقرر حتى من الوقت انك انت مضحي. ولكن ان احنا الفقراء نكفوا اليتامى نكفوا المساكين. ليه عشر ذي الحجة مش موسم اعمال خيرية. ليه عشر ذي الحجة مش موسم اطعام فقراء. مش موسم اطعام طعام. مش موسم تفطير صائمين
مش موسم كفالات فقراء ويتامى. وارامل ومساكين مش موسم انك تدي فلوس. لحد من اقاربك يكون مسلا يعني عنده مسلا اليومين دول ازمة مادية مسلا كلنا يعني يعني كل الناس بتطلع وبتنزل عادي ماديا نسأل الله ان يوسع ارزاقنا وان يؤدي عنا ديوننا يا رب يبقى القصة في الصدقة
في هذه الايام المباركات فرصة عمر. الصدقة في عشر ذي الحجة. شوفوا الحديث بتاع النبي عليه الصلاة والسلام. وهو يقول للسيدة اسماء انفقي ولا تحصي فيحصي الله عليك. يعني ايه تحصي؟ اللي هو عد بقى انا بدي للفقير ايه؟ تعد بقى هي بتدي ايه؟ هتعدي ربنا هيعد عليك
هيعد عليك في اللي فات يبقى هيحاسبك على شلن شلن. طب هيعد عليك في اللي جاي. يبقى هيبقى العطاء بعد كده بالعد. مش هيبقى العطاء بغير حساب. شف انت عايزة ربنا يعاملك ازاي في الرزق عاملي الفقراء والمساكين والمحتاجين ولو لك قريب فقير فيه احسن من
الايام دي ايه! انك تتصدق وتطلع وتدور على الفقير وتدور على المحتاج وتدور على الاسر الفقيرة. وتدور على الناس اللي بتكفل اليتامى وعارفة سكك الفقراء دول كنوز يا جماعة. الناس اللي عارفة سكك الفقراء دول كنوز ربنا حاططهم وسطنا. معك فلوس كلم حد انا عايز انزل وعايز اودي بنفسي. وعايز اجيب اكل واوديه
الناس اطعم طعام. اجتهدوا في الصدقات دي من اعظم الاعمال اللي بتفرج الكربات. ومن اعظم الاعمال اللي بيستجاب عندها الدعاء. وانت رايح للفقير كده ادعي بالشفاء احدى النساء اللي يعني يعني هي من من دول الخليج مش من مصر وكادا تعمل عملية في انجلترا خطيرة جدا ليلة العملية بنتها اتصلت يعني يعني
يعني يعني واحدة اعرفها من سيدات العمل الخيري بعتت لها مبلغ كبير قالت لها انزلي تصدقي وخلي الناس تدعي لامها يعني. تاني يوم دكاترة مع ده ده قصة حقيقية انا مش قصة لا قاريها في كتب ولا قصة جايبها من درس سمعه. دي قصة حقيقية. قصة حقيقية حادثة. يعني والاشخاص
بتاعها بالاسم ولكن مش هينفع نقول اسماء يعني. تاني يوم الدكاترة لغوا العملية لانها بقت سليمة. السيدة الخليجية اللي هي في اللي سافرت تعمل اعملوها في انجلترا بقت سليمة صدقات ليلة يا اخواننا استنقذوا انفسكم من الهم والاكتئاب بالصدقة. استنقزوا انفسكم من توهان القلب وشتات الزئب
تصدقوا بنية صلاح الاولاد لما عملناها كان لها نتيجة رهيبة. تصدقوا بنية العافية. ده الصدقة دي ده مرضاكم بالصدقات. يعني اللقمة اللي انت بتحطها في بق الفقير تعادل حباية الدواء اللي انت بتحطها في بقك. بس الدواء الرباني اللقمة اللي في بق الفقير ده
رباني انما حباية الدواء اللي في بقك ممكن يبقى لها اسار جانبية ممكن. يبقى حط اللقمة في بق الفقير ربنا كانه بيحط لك سبحانه وتعالى الدواء في بقك اللهم داونا بدوائك واشفنا بشفائك. يحلوا مشاكلكم بالصدقة. غيروا حياتكم بالصدقة. زودوا ارزاقكم بالصدقة. ارضوا ربنا بالصدقة
اتقوا غضب الله من الزنوب اللي احنا بنعملها ليل نهار بالصدقة. الصدقات يا اسماء. انفقي ولا تحصي فيحصي الله عليك. ما تقعديش تعدي بقى بجد ولا توعي فيوعي الله عليك. يعني ايه توعي؟ تقفلي الوعاء على الفلوس يعني ها تقربتي قفلت على الفرصة تقفلي عن الفقير
خير ربنا يقفل عليك. يبقى ولا توعي تقفلي بقى في الوعاء. فيوعي الله عليك تلاقي المصادر اتقفلت عنك. طلعي انت رزقك. على قد ما انت ده انت بتدي النبي عليه الصلاة والسلام بيقول لها في الاخر حديس في البخاري ارضخي ما استطعتي. الرضخ ده يا اما العطية القليلة لو حتى مش لاقية غير حاجة بسيطة طلعي
يا اما في الواقع يقول لك ايه ارضخ للامر الواقع. حاجة ضد نفسيتي ولكن لازم تقبلها مهما كانت نفسيتك مقاومة للصدقة يا بنتي لو عندك شوية دهب ما تطلعي حتة دهب. يعني انت خسرانة ايه! هو انت بتدي ده انت بتدي في ايد ربنا. السيدة عائشة كانت بتعطل الصدقة
لانها تعلم انها في ايد الله مش في ايد الفقير. عاملوا ربنا بالصدقات. الحقوا العشر تيام دول. الحقوا اللي ما كانش ناوي يضحي. ضحي. ضحي اضحية اللي وطلع منها للفقراء اللي ما تعبدش لله بالصدقة ركز بس في الصيام وقراءة القرآن. والذكر اذ تصدقوا على قد ما تقدروا. الله اكبر
اللهم ارزقنا اللهم ارزقنا اللهم وسع ارزاقنا والهمنا ان نتصدق في السر والعلن يا رب العرش الكريم. اللهم افتح علينا في عبادة الصدقة اللهم افتح علينا في عبادة الصدقة. اللهم افتح علينا في عبادة الانفاق في سبيلك. اللهم يا ربنا اكرمنا بكرمك. اللهم يا
ربما اعطنا اللهم زك نفوسنا واجعلها تجود بالعطاء لكل محتاج ولكل قريب ولكل ذي رحم ولكل فقير في كل حبيب اللهم يا ربنا اعطنا نفوسا تجود بالعطاء والانفاق والصدقات ابتغاء وجهك الكريم يا رب
اللهم اتي نفوسنا تقواها وزكها انت خير من زكاها انت وليها ومولاها. اللهم اكفنا بحلالك عن حرامك واغننا بفضلك عمن سواك اللهم انا نسألك من فضلك ورحمتك. فانه لا يملكها الا انت. اللهم انا نسألك العفو والعافية. نسألك العفو والعافية. نسألك
نسألك العفو والعافية سبحانك اللهم وبحمدك اشهد ان لا اله الا انت استغفرك واتوب اليك جزاكم الله خير
