ولله الاسماء الحسنى فادعوه بها. الحسنى يا جماعة جمع احسن. ما فيش حسن في الدنيا زي حسن الاسماء الحسنى. هي احسن حاجة في الحياة هي الحاجة الوحيدة هي السبب الوحيد للسعادة. هي الحاجة الوحيدة اللي تقدر تخطف قلبك من هموم الدنيا. واكتئاب الدنيا والارق والتوتر والاكتئاب. وتعيش
في السما من وانت لسة في الارض ولله الاسماء الحسنى. فادعوا الفاء دي يا جماعة عارفين فاء الحسم زي فليعبدوا رب هزا البيت. اوعوا اوعوا ومن غير كلمة يا رب اوعوا تعيشوا من غير كلمة يا رحمن اوعوا تعيشوا من غير كلمة يا ودود يا لطيف فادعوه بها. الله سبحانه وتعالى اسماء
الله الحسنى اللي يعيش مع اسماء الله الحسنى يا جماعة يعيش في السعادة من يومين كده. كنت قدام شط بحر. كنت في مكان كده قدام شط بحر. فقاعد كده قدام البحر بادور على اية من
ايات ربنا اسبح عليها وقلبي يعيش عليها. فهو انا ببص في كل حاجة لقيت طالع من البحر كائنات شبه الكابوريا كده. هي مش كابوريا بس شبه الكابوريا احجامها مختلفة وقت الغروب بالزبط يا جماعة. كتير بقى كلها طالعة حسيت ان سبحان الله افتكرت اسم الله الهادي. هو ايه اللي عرفك
الكائنات دي ان وقت المغرب ده هيبقى بالنسبة لها وقت اجتماع او وقت تزاوج. هداية الله للكائنات. افتكرت الطيور اللي بتهاجر من القطب الشمالي للقطب الجنوبي وترجع تاني وعارفة الرحلة بتاعتها. افتكرت سمك السالمون يا جماعة. اللي بيهاجر من امريكا الجنوبية لحد شواطئ فرنسا
ويرجع تاني رغم ان هو ما حدش عرفه الرحلة يعني والسمك. امه وابوه ماتوا اصلا. هو الرحلة دي قطعها من غير هداية هداية اي كائن من الكائنات ولا معه جي بي اس ولا معه اي وسيلة من الوسائل ولا معه جوجل ارسو وقطع الرحلة الرهيبة دي كلها. افتكرت رحلة فراش
وفرشة دي بتهاجر من جنوب امريكا لشمال امريكا اربع اجيال يا جماعة. اللي بينفز الهجرة بيموت في الطريق اربع اجيال يعني اللي بيوصل لنهاية الرحلة الجيل الرابع والجيل الرابع ده يرجع الرحلة تاني بعد ما يخلصها ازاي يا اخواننا؟ ازاي هو ما يعرفهاش اصلا؟ الله الهادي
ساعتها وانا واقف قدام البحر كده بابص في السما وببص في الشمس وهي بتغرب وببص في السحاب. وببص في القمر وهو بدأ يبان كده قبل الغروب وببص في الموج وببص في البحر واحد ادور على معنى يعني يأدي قلبي. ساعتها حسيت ان الهداية في ايد ربنا. وان ربنا هو اللي يقدر ينورها من
ويقدر يهدي قلوبنا سبحانه وتعالى. الله الهادي. اسم من اسماء الله العظيمة من اسماء الله الرزاق يا اخواننا. من اسماء الله اللي يعني اتفرجت على فيلم عن كثير من عجائب الله في الخلق. ولكن اكتر حاجة خطفت قلبي في الفيلم كله. جايبين قصة طير بيهاجر. من امريكا لحد افريقيا
يعني عبر المحيط الاطلنطي كاملا فطبعا بيقعد ايام كتير جدا بيقعد اسابيع في هزه الرحلة الرهيبة. فهو المفروض ان هو بياكل ايه؟ بياكل السمك خلاص طبيعي هينزل يقوم واكل السمكاية وطالع يعني الدنيا يعني بالتأكيد هو ده المنطقي يعني قال لك لأ جناح الطير ده لو لمس الماية واتبل
مش هتنزل الماية منه. التور هيتقل هيقع يموت في الماية. فما ينفعش انه ينزل اصلا حتى لو شاف السمك قدام عينه في الماية ما يقدرش ان هو ينزل يلمس الماية والا يتقل ويموت. طب الحل ايه ؟ يعني الفيلم وانت بتتفرج عليه. انت مش متخيل طب الحل ايه ؟ تفاجأ ان ربنا خلق
اسمه السمك الطائر. سمك بيطلع من الماية ويفضل طاير فترة الطير وهو ماشي جعان يلاقي السمك عند بقه يلاقي السمك عند منقاره يا جماعة. الطير هو السمكة هي اللي طلعت لعنده. يعني انت لو ما انتش قادر تروح للرزق. لو انت شايف الرزق قدام عينيك وما انتاش قادر تروح
هو حد عنده ربنا قادر انه يجيب لك الرزق لحد عندك. عسى الله ان يأتيني بهم جميعا. يأتي بها الله. الله قادر يا من يرزق هذا في عشبه النعام ده اللي هو ابن الغراب اللي بيتولد بريش ابيض في امه وابوه بيرموه. بيحسوا ان هو مش ابنهم ولا بينتمي اليهم. ربنا اعمى وما لوش
جناحه وهيموت. ربنا يرزقه غدد عند منقاره تفرز ريحة تجزب الدود. الدود ييجي لحد بقه. وياكل لحد ريشه الاسود يطلع ولحد ما يبقى له جناحه امه وابوه يجوا له ويكملوا الرعاية بتاعته. ربنا كبير اوي. ربنا الرزاق يا اخوانا اية والله العزيم تخلي قلوبنا
تتخلع وتسق في رزق الله. اسم الله الرب. اسم الله الرب ده اخطر اسم بيتحكم في حياتك. الرب من الربو والزيادة يا اخوانا. الرب برضه زي ربان السفينة قائد السفينة والمرشد والموجه. يعني ربنا هو الراعي لك. ربنا هو المرشد هو الموجه. ربنا هو القائد الحقيقي لحياتك. ربنا كل
بتربو في حياتك به انا بشوف اسم الله الرب في حاجتين بيخلعوا قلبي. الحاجة الاولانية في الكرة الارضية. الكرة الارضية دي بقى لها اربعة مليار وستمية مليون سنة بتتكون بتربو يعني علم الاجنة يعني الجنين بيقعد تسع شهور يتحول من حيوان منوي وبويضة لبيبي جميل بيضحك
ويلاغي ويلعب. الكرة الارضية كانت من اربعة مليار وستة من عشرة ستميت مليون سنة كانت كرة من الغاز. شوية غاز بعد كده بدأت تتكسف بقى غلاف جو سم بتشتي مية نار. والقشرة الارضية مسممة. القشرة الارضية كلها سموم. والماية اللي بتجري في الارض كانت المعادن
لسة بتذوب في الماية فالمية مسممة. في كل حاجة في الارض كانت سم. الارض دي النهاردة بقى يا جماعة انا قاعد النهاردة كده سبحان الله في مكان خلوي كده فعادي افتكر الغلاف الجوي المزهل الجميل اللي ربنا اداه لنا ونسبة الاكسجين ونسبة الغازات المتزبطة الماية الطاهرة من المعادن
المعادن ما عادتش ينفع تزوب في الماية بقى. فبقت الماية نضيفة. القشرة الارضية اللي بتمتص ساني اكسيد الكربون وربنا حامينا بها قعدت بص المنزر الارض اتحولت من كورة غزل كده ازاي! الحديد اللي في الارض ده جه منين! المعادن اللي في الارض اللي بيتكون جسمنا دي جت منين! العلماء بيقولوا
ان الارض موجودة في مكان فقير اصلا في الكون. يعني مكان ما فيش فيه معادن. جابت المعادن دي منين؟ البترول والغاز الطبيعي جابته منين؟ الارض حصل فيها على مدى ستميت مليون سنة اتنين وعشرين انقراض جماعي. لديناصورات وغيرها بقى. عشان النهارده نلاقي الارض مليانة بترول كل الاجساد بتاعة الكائنات دي
البترول اللي موجود الوقتي ربنا بيجهز لنا الارض دي من زمان قوي يا جماعة. ربنا الرب وانت ماشي في الارض كده والدنيا هوا ونسيم وشمس وببص النهاردة وقاعد تحت شجرة كده في مكان خلوي فبابص فوقي فلقيت الشمس فوقي واشعة الشمس جاية ما بين ورق الشجر منزر يخلع القلب
منزر تبص يمين شمال جنتان عن يمين وشمال. سبحان بديع السماوات والارض. اسم الله الرب. المشهد التاني اللي بيخلع قلبي في اسم الله الرب. احنا بقى. احنا لما كنا خلية زيجوت واحدة ازاي بقيت بني ادم عالمة من علامات الغرب في النسا والولادة وعلم الاجنة بتقول البني ادم معجزة ان هو اتكون
حيوان منوي وبويضة وبقى بني ادم زي بالزبط طوبة قعدت تتوالد لحد ما بقت برج ميت دور بسلوك الكهربا باللمط بالنجف بالسجاجيد بالعطش بالدهانات. ازاي! ازاي خلية بقت الف مليار خلية بهزا التميز. خلية الكبد غير خلية القلب خالص تماما
جماعة احنا في الطب قعدنا ست سنين بيدرس الكلام ده غير خلية المخ غير خلايا العضلات غير خلايا الاعصاب غير خلايا الكلى وترشيح الكلى غير كل خلية في غير خلية الحيوان المنوي غير خلية البويضة. الخلايا يا جماعة كل خلايا في الجسم ما لهاش دعوة بالتانية. كل ده طالع
من خلية واحدة ازاي تميزت؟ ازاي طلعت خلايا اللي يقرا في علم الاجنة عقله يتوه؟ عقله فعلا يزهب يزل بجلال الله سبحانه وتعالى. اسم الله سبحانه وتعالى الرب. اسم الله. ازاي ربونا وازاي كبرنا وازاي بقينا بني ادمين. اسم الله
هو اسم الله الحسيب. اسم الله الحسيب ده مزهل يا جماعة. ربنا هو اللي حاسب نسبة الجازبية. السوابت الكونية والقوانين الفيزيائية السوابت الفيزيائية اللي لولاها الكون ده كان ينهار. ازاي مين اللي حسبها بالملي بالواحد على ميت الف مليار مليار النسبة دي مين اللي
نسب الهرمونات والانزيمات في جسمك مين اللي حسبها؟ انت كل حاجة في حياتك محسوبة بالسانية. ازاي حياتك محسوبة بالمنزر ده ؟ انا يعني انا يعني قصة التزامي كانت بسبب او قصة دخولي في الدعوة. كانت بسبب ان انا نزلت مكان تاكسي معدي من المكان التاكسي ده عدى في سانية. انا لو كنت نزلت قبلها
ربع دقيقة ما كنتش قابلته. كنت ركبت تاكسي تاني ولو كنت نزلت بعدها بعشر سواني كان هو عدى ومشي. يعني قصة دخولي في الدعوة الى الله. الراجل ده هو اللي دخلني
بفضل منة الله يا جماعة التبليغ والدعوة اول ما كنت طالب متخرج من الكلية واتعلمت الدعوة وبعد كده بفضل الله ربنا فتح علي في الدروس بقى والمقاطع والندوات فضل ومنية الله
موقف دخولك الدعوة محسوب في السانية. اسم الله الحسيب. الحسيب برضه يقول لك ده فلان ده عنده حسب يعني ايه مسنود. اسم الله الحسيب يعني السند السند لو بقيت لوحدك ما تخافش من الوحدة. ما تخافش من الكبر. ما تخافش من النبذ الاجتماعي والسوشيال ريجيكشن. ما تخافش من انطفاء في انطفاء فلشات الشهرة من حواليه
ما تخافش ان الناس كلها تهجرك وتسيبك. والشهرة تروح والدنيا تروح والفلوس تروح ربنا الحسيب. يعني ربنا السبب يعني انت مسنود قوي من اسماء الله الحسنى العظيمة ولله الاسماء الحسنى. فادعوه بها قل له يا شافي يا كافي. يا هادي نور السماوات والارض يا بديع
السماوات والارض. لطفك يا لطيف ودك يا ودود. انت بتستغيس بالله الاحد الصمد. استغاثة بالله. على طول قولوا يا رب عيشوا كلمة يا رب ولله الاسماء الحسنى دي مفاتيح خزائن الله. الاسماء الحسنى فادعوه بها. يعني اطرقوا ابواب خزائن الله بالاسماء
الحسنى عشان تنفتح لك وتنآمر عليكم النعم اسم الله الحفيظ. الحفيظ يا جماعة وانا بقرأ في علوم الجيولوجيا يعني وكتب الارض ويعني والحاجات اللي بتتكلم عن ازاي احنا جينا وازاي الارض اتكونت من الحاجات المزهلة ان الواحد اكتشف ان الارض دي محاطة بكمية اخطار مرعبة يا جماعة
مرعبة احنا ازاي نجونا من النيازك وبنشوب ازاي نجونا من السقوب السوداء؟ ازاي نجونا من السوبر نوفا الانفجارات النجمية المرعبة؟ ازاي نجونا من النجوم الكترونية ازاي نجاونا من الصدم العملاقة المجرية؟ ازاي نجاونا من الطاقة المزلمة ومن ازاي نجونا من الوحوش المرعبة في الكون ده معجزة
الكون ده ده مكان في قمة الرعب. واحنا عايشين في قمة الامان. سبحان الله! آآ يعني وانا باقرأ في آآ آآ الكتب اللي بتتكلم بقى عن الفلك والفيزياء العلوم داهي كلها يعني سبحان الله العظيم بحس آآ يعني كأن واحد عايش في بلد فيها حرب اهلية والجيوش قاعدة تضرب بعض بالطيارات والدبابات والانابل
وهو جه في زهنه كده الساعة تسعة بالليل وفي حزر التجول ان هو ينزل يشتري على بعد عشرة كيلو يتمشى على نيل كده ويشتري سندوتش شاورما وحاجة ساقعة يتمشى وقعد يسمع الاناشيد الوطني بقى في ودنه وقعد يسمع الاناشيد اللي بيحبها. ورجع من الفسحة دي ما اتخدشي ازاي ؟ مستحيل اهو ده اللي حصل للارض
بالظبط. اسم الله الحفيظ. ربنا حافزنا من كتير اوي. ربنا حامينا من كتير اوي. اسم الله الحنان. الحنان يا جماعة وده صفة من صفات ربنا. والبعض قال اسم ولكن الاكثر على انه صفة من صفات الله سبحانه وتعالى وحنان من لدننا. الحنان كوكب المشترى. عارفينه؟ كوكب المشترى ده اكبر من الارض بكتير جدا. كوكب المشترى ده
خامس كوكب الارض تالت كوكب بعد عن الشمس. كوكب المشتار رقم خمسة. كوكب المشترى ده بيسموه حامي الارض. وبيسموه منقز المجموعة الشمسية. الكوكب المشترك ده لولاه كانت النيازك اللي هو بياخدها بجسمه لنفسه وبجازبيته كانت نزلت الارض غربلتها. نسفتها دمرتها. لسة من
بيعة قليلة نزل نيزك على كوكب المشترى دمر منه مساحة تعادل ربع الكرة الارضية. فسموه حامي الارض عشان كده لان هو اللي بياخد الخبطات كلها فيه الارض بتتحامى فيه اسم الله الحنان مين اللي حمانا بكوكب المشترى ده يا اخوانا؟ مين اللي حمانا بهزا الكوكب ده؟ يقول لك لولا وجوده في المجموعة الشمسية كانت المجموعة دي كلها
والنيازك دمرت المجموعة الارضي وغير الارض. اسم الله العليم بقى العليم العظيم سبحانه وتعالى. آآ قرأت معلومة جميلة قوي للعلماء آآ كتب دقيقة جدا بيقولوا ان عدد الكائنات البحرية اتنين مليون واتنين من عشرة. يعني اتنين مليون وربع مليون تقريبا كائن بحري. فقلت جميل الكائنات دي بقى اسمائها كلها
فلقيت الكتب بتقول لأ احنا ما عندناش غير ربع مليون نوع بس اللي عارفين اسمائهم وعارفين المعلومات عنهم. امال باقي الانواع فين؟ قالوا باقي الانواع احنا متوقعين انها يعني ايه ؟ قالوا اصل العلماء ما عرفوش يرصدوا غير خمسة في المية من البحار. والمحيطات بس خمسة وتسعين في المية من البحار والمحيطات. ما يعرفوش عنه حاجة. خمسة وتسعين في المية في المية
الغابات ما يعرفوش عنه حاجة. تسعة وتسعين في المية من الكون ما يعرفوش عنه حاجة. خمسة وتسعين في المية من باطن القشرة الارضية من تحت القشرة الارضية ما يعرفوش عنه حاجة
فعشان كده قال لك عدد الكائنات اللي اكتشفناها ايه؟ اضرب في عشرة يبقى ده عدد الكائنات اللي عايشة على وجه الارض عندنا. كلام غريب جدا سبحان الله العظيم يا جماعة الانسان
جدا ازاي مش عارف حاجة. ربنا سبحانه وتعالى يعني وعنده مفاتح الغيب لا يعلمها الا هو. ويعلم ما في البر والبحر. مين اللي راصد الارض دي فعلا كل حاجة فيها ويعرف واحد مكروب الوقتي في جزيرة من الجزر في محيط من المحيطات. مين اللي يعرفه غير ربنا؟ يا جماعة كل اللي طلع القمر من البشر اتناشر بني ادم
وكل اللي نزل خليج لويزانة اللي هو اعمق نقطة في البحار والمحيطات على وجه الارض ست افراد. ويجي يقول لك هو فين يأجوج ومأجوج؟ يا ابني انت بتعرف حاجة؟ يا ابني انت
خمسة وتسعين في المية من الارض ما انتش عارف عنه حاجة اصلا. وتيجي تقول لي هي فين يا جوجو يا جوجو؟ سبحان الله العظيم! كنت باقرأ عن النخيل قالوا ان اه
ان في تسعين مليون نخلة على وجه الارض. يعني العلماء متوقعين العدد ده. فقلت ده نوع واحد شجر اومال فيه عشرات الالاف من انواع الشجر. اضرب في مئات الملايين اضرب
الالاف في مئات الملايين هيطلع لك مليارات المليارات من الاشجار. زكرت قول الله ولو ان ما في الارض من شجرة اقلام. والبحر يمده من بعده سبعة ابحر مات نفذت كلمات الله. معلومات علم الله حبر المحيطات كله. واشجار الارض كلها ما يكفوش انها تتكتب. او الفوايد اللي في
او معاني الاسماء الحسنى او المعجزات اللي في مخلوقات الله اللي خلقها في الكون وعلى وجه الارض. حبر المحيطات كله ما يكفيش ان هو يكتبها واشجار الارض كلها لو بقى تقلام ما تكفيش انها تكتبها ربنا كبير اوي. ربنا قادر سبحانه وتعالى ولله الاسماء الحسنى. فادعوه بها. حبيت ان انا يعني بس نحاول نعيش كده
كل شوية يا جماعة يعني يعني باحاول ان احنا نتكلم شوية مع بعض عن خمس ست اسماء من اسماء الله الحسنى. نجدد الايمان في قلوبنا. والله يا جماعة ما فيش سبب للسعادة على وجه الارض الا
الاسماء الحسنى. ما فيش سبب للسعادة على وجه الارض الا التدبر في خلق الله. عندك ارق اجمل علاج للارف على وجه الدنيا هتف لام تدبر واقعد سبح ربنا عليه. اقعدي سبحي ربنا على على اسماء الله الحسنى. اقعد اسمع عن اسماء الله الحسنى. هتلاقي نفسيتك هديت والسكينة تنزلت. والهدوء آآ تمكن منك
فتلاقي نفسك عشت حياة تانية خالص. من غير اسماء الله الحسنى دي مش حياة. ولا نقدر نعيشها ولا الدنيا دي مكان يقدر حد ان هو يكمل فيه. ولا اعصابه تحتمل الابتلاءات
موجودة على وجه الارض. فربنا ادى لنا نعمة الاسماء الحسنى عشان نقدر نعيش بها ونسعد بها. وتبقى هي مفاتيح خزائن الله. اللي ننال بها كل ما نناله الله
