السلام عليكم ورحمة الله وبركاته. ليه واحد صاحبي يا جماعة دايما اهزر معه؟ اقول له الدنيا كلها هتتغير وانت هتفضل زي ما انت بيتجنن الكلمة دي وانا دايما اهزر بها معه. اه حد حبيبي بيقول هو ليه الانسان بيبقى قوي في حاجات وضعيف في حاجات مش القوي قوي في كل حاجة؟ والضعيف ضعيف في كل حاجة
حاجة لأ يا جماعة ليه يا اخوانا كل انسان ربنا خلقه عنده نقاط قوة ونقاط ضعف ممكن واحد في العمل الخيري قوي جدا وفي هو ضعيف جدا ممكن واعي سيدنا خالد ابن الوليد كان في الجهاد قوي جدا. وفي حفز القرآن كان ضعيف. ما يعني لما امن الجيش غلط في قصار السور غلط
قال شغلنا الجهاد عن القرآن. فكل انسان بيبقى عنده نقطة تميز لازم يفهم نقطة التميز بتاعته. خدوا بالكم فيه منطقة راحة تودي في داهية. اللي هو ان انا عايز كسول وفيه منطقة راحة تخليك طريق المجد اللي هي نقطة تميزك. موهبتك اللي انت لما بتعمليها بتعمليها من غير مجهود ومن غير طاقة نفسية
وبتتميزي على كل الناس فيها. ربنا ادى لكل واحد نقطة تميز على الدنيا كلها. ربنا ادى لكل واحد نقطة في الخير ما حدش خيره واخدها. عشان ربنا يميز كل واحد فيبقى كل الناس محتاجة بعض. فنقدر نبقى فريق عمل مع بعض في اي مجال من مجالات النجاح في الحياة وفي الدين وفي الدنيا. يا اخوانا الرسول عليه الصلاة
يقول استقيموا ولن تحصوا ولن تحصوا. على فكرة مش كل حاجة انت مطلوب تتغير فيها. انا اتعلمت. يعني من آآ آآ يعني اتعلمت في مواقف ان وانا باعمل في آآ تحليل جالوب لمقاييس
الشخصية فطلع فين عندي نقاط قوة شخصية ونقاط ضعف شخصية. يعني بيعمل لي كوتشينج في النقطة دي. قال لي قال لي خد بالك. كل الناس لما ابنها بيجيب درجة عالية في مادة ودرجة واطية في مادية. يركزوا على المادة اللي جاية فيها درجة واطية. قال ده غلط. قال الانسان نقاط ضعفه مهما اشتغل عليها اقصى حاجة اربعين في المية تغيير. قال
انما نقاط قوتك دي طريق المجد بتاعك. فانت اشتغل على نقاط القوة بتاعتك الاول. طب ربنا بيقول ايه؟ ربنا شوفوا بقى يا جماعة القرآن بيوفر علينا الف وربعمية سنة ازاي ؟ شوفوا ليلة القدر خير من الف شهر ليه ؟ لاني ليلة مع القرآن احسن من الف شهر مع بتوع الادارة وبتوع الكوتشينج وبتوع الزكاء العاطفي وبتوع العلوم
بروفيشنز وبتوع الصندوق الاسود والصندوق الابيض والعلاج النفسي والارشاد الاسري وكل العلوم الجديدة دهي وان كانت طبعا الحكمة ضالة وبنتعلمها ولكن انا عايز اقول لك شف ربنا بيقول ايه. بيقول خذ العفو وامر بالعرف واعرض عن الجاهلين. العفو اللي هو الزيادة. كل انسان فينا عنده عفو. عنده
وزيادة. عنده حاجة زيادة عن غيره. اهي دي بقى ربنا بيقول للقائد سيدنا محمد استسمر الزيادة والموهبة اللي عند كل واحد. يبقى نقاط القوة بتاعتك نميها اكتر وقوي واشتغل عليها. وامر بالعرف. ساعات فيه حاجات كل واحد بيبقى مقصر فيها بس هي خطوط حمرا ما ينفعش يتأسر فيها. يعني انت مميز في العمل الخيري ولكن ما ينفعش العبادة تبقى صفر. يا عم
اوتر قبل ما تنام بركعة. يا عم لما معاوية بن ابي سفيان كان بيوتر بركعة قبل ما ينام. ابن عباس قال انه لفقيه. خليفة. وراه الامة كلها لما يوتر بركعة فقير
قال مية مية هو كده عرف يوازن. انما ما باوترش خالص. ما باقراش ورد قرآن خالص. ليه؟ اصل انا شغال في الدعوة. ما ينفعش. اصل انا مشغول في طلب الرزق
ما ينفعش. يبقى فيه اؤمر بالعرف. فيه خطوط حمرا ما ترجعش عنها في النقط الاساسية. طيب واعرض عن الجاهلين. فيه نقاط ضعف بقى. فيه نقاط جهل عند كل انسان مننا. هي مش
مسببة لي مشكلة شرعية. هي ما بتخلنيش اقع في معصية. خلاص يا سيدي مش كل المشاكل اللي عندك هتعالجها. شايفين السياسة يا جماعة؟ النبي عليه الصلاة والسلام يقول استقيموا ولن
احصوا حدش هيجيب الخير كله. حدش هيجيب صفات الخير كلها. مهما نمى شخصيته وطور زاته وعمل تنمية بشرية. وعمل كوتشينج وعمل زكاء عاطفي انفعالي ووجداني وحياتي ما حدش هيبقى ناجح في كل حاجة. فيه فرق بين علو الهمة والطمع. الطمع ان انا عايز كل حاجة. عايز ابقى دكتور ومهندس ومحامي ورجل اعمال علو الهمة
ان انا عايز في حاجة ابقى انسان مميز. هو ده الانسان اللي بينجح وهو ده الانسان اللي بيوصل. بيبقى لما حد ييجي يقول لك الدنيا كلها هتتغير انت هتفضلي زي ما انت. قولي له والله انا لو هافضل زي ما انا في نقاط قوتي لأ لأ هابقى خسرانة. انا لازم اتغير وانمي نقاط قوتي. واعالج
نقاط الضعف الصعبة اللي عندي لحد ما تبقى من غير شزوز. انما لو انت قصدك ان انا هاخد كل حاجة وهتغير في كل حاجة. وهصلح كل حاجة وهبقى مازنجر مركب الافاتار وابقى ليفل الوحش في كل حاجة. الموضوع ده ما ينفعش. ربنا ما ادهاش للانسان. لازم الانسان يرضى ولازم الانسان يعرف نقطة قوته ايه ونقطة
تميزه ايه ويركز عليها عشان يبقى سعيد وناجح
